ישיבת מליאה, כנסת 24, פרוטוקול מספר 34, 2021-06-23 00:00

מיקי לוי: חברי הכנסת, היום יום רביעי, י"ג בתמוז התשפ"א, 23 ביוני 2021.

מיקי לוי: אני מתכבד לפתוח את ישיבת המליאה, בבקשה.

מיקי לוי: שאילתות דחופות – פירוט השאילתות; נאום בכורה של חבר הכנסת חיים ביטון – טעות שלי.

מיקי לוי: אני מתנצל.

מיקי לוי: שאילתה ראשונה – ישיב שר הבריאות – בנושא: היערכות משרד הבריאות למחלות נשימתיות.

מיקי לוי: חברת הכנסת שטרית, בבקשה.

קטי קטרין שטרית: תודה רבה, אדוני היושב-ראש.

קטי קטרין שטרית: על פי הפרסומים – וראינו את זה גם בימים האחרונים – ישנו זינוק במחלות נשימתיות בקרב ילדים.

קטי קטרין שטרית: מומחים חוששים מתגובה מוגברת שנוצרה בעקבות הקורונה בווירוסים הפוגעים במערכת הנשימה, לרבות וירוס שנקרא RSV, הפוגע בתינוקות.

קטי קטרין שטרית: ובעיקר אני רוצה לשמוע את השר לגבי התפרצות השפעת הקשה שצפויה לנו בחורף.

קטי קטרין שטרית: 1.

קטי קטרין שטרית: האם משרדך ערוך להתמודדות עם התפרצות הווירוסים והשפעת?

קטי קטרין שטרית: 2.

קטי קטרין שטרית: האם יקדימו לחסן בבתי הספר בתחילת שנת הלימודים?

קטי קטרין שטרית: אנחנו יודעים שלפני כמה ימים גם נפטר, לצערנו הרב, ילד מסיבוכי שפעת וקורונה.

קטי קטרין שטרית: תודה.

מיקי לוי: שאלת המשך, ותוכל לענות עליהן יחד.

קריאה: קודם כול הוא יענה לה.

מיקי לוי: אני מתנצל.

מיקי לוי: בבקשה, קודם כול תשובה לחברת הכנסת שטרית.

ניצן הורוביץ: אדוני היושב-ראש, חברת הכנסת שטרית, בוקר טוב לכולם.

ניצן הורוביץ: שפעת ותחלואת חורף נשימתית הן מהאיומים שמערכת בריאות מתמודדת איתם כל חורף, זה נכון.

ניצן הורוביץ: ב-15 השנים האחרונות משרד הבריאות מפיץ לקראת החורף חוזר היערכות לחורף, שמתעדכן ומשתכלל מדי שנה תוך שיפור והתאמה מתמדת לצרכים ולמציאות השוררת באותו חורף.

ניצן הורוביץ: בשנתיים האחרונות הוקם צוות חורף משרדי בהשתתפות נציגים מכלל היחידות הרלוונטיות, לרבות חטיבת הרפואה, בריאות הציבור, תקציבים, בינוי, סיעוד, דוברות, איכות ובטיחות וטכנולוגיות.

ניצן הורוביץ: הצוות נעזר בתחזיות התחלואה של הצט"מ – הצוות לטיפול במגפות, וצוות החורף מתכנן את ההיערכות הנדרשת לחורף הבא במערכת הבריאות בהקשר של סוגיות כמו הנחיות חיסון לצוותים ולאוכלוסייה, הצטיידות בתי חולים וקופות חולים, היערכות נדרשת במרפאות, לרבות שעות הפעילות, היערכות בתי החולים ותגבור צוותים במחלקות לרפואה דחופה ובמחלקות האשפוז והסברה לציבור.

ניצן הורוביץ: ההנחיות לגופי הבריאות בנושא החורף וההתנהלות במערכת הבריאות יוצאות כחוזר של חטיבת הרפואה לפני תחילת החורף.

ניצן הורוביץ: עונת החורף מוגדרת בטווח החודשים נובמבר עד מרץ.

ניצן הורוביץ: בנוסף לזה מתבצע ניטור שוטף של תחלואת החורף על ידי המרכז הלאומי לבקרת מחלות במשרד הבריאות, שעוקב אחר מגמות התחלואה תוך שילוב כמה מקורות מידע, כולל ביקורים במרפאות ומוקדים בקהילה, ביקורים במיון, אשפוזים, תמותה – לא עלינו – גם ניטור מעבדתי של דגימות לשפעת ולווירוסים אחרים מחולים מאושפזים, וגם, מה שנקרא, רשת מרפאות זקיף, שאלה מרפאות שמבצעות זיהוי וניטור תחלואה בקהילה.

ניצן הורוביץ: נתוני הניטור יוצאים בדוח שבועי המופץ במשרד ולכל ארגוני הבריאות, וכן מתפרסם באתר המשרד.

ניצן הורוביץ: בדוח הזה ניתוח אד-הוק של פעולות נדרשות; מצב התחסנות הצוותים הרפואיים על ידי דיווח שוטף למשרד הבריאות; מצב התחסנות של האוכלוסייה הכללית ונקיטת צעדי התערבות נדרשים לפי הצורך.

ניצן הורוביץ: חשוב לציין שמתקיים קשר רציף בין גופי הבריאות למטה המשרד לצורך פתרון שוטף של בעיות כמו עומסים, מצוקת ציוד וכו', וצוות החורף מתכנס באופן תכוף לדיון במדדי התחלואה וההתחסנות ושוקל צורך בנקיטת צעדים נוספים והתאמות.

ניצן הורוביץ: לעניין הקדמת החיסונים בבתי הספר בתחילת שנת הלימודים – עיתוי חיסוני השפעת מוגבל על ידי שני גורמים עיקריים: האחד – הגעת החיסונים לישראל, והשני – זמינות ילדים בבתי הספר להתחסנות – רק אם אפשר, יותר שקט.

מיקי לוי: בבקשה, שקט בצדדים, השר מתקשה להשיב.

מיקי לוי: תודה.

ניצן הורוביץ: השנה לא ידוע על עיכוב בצפי הגעת חיסוני השפעת לישראל, שמגיעים בדרך כלל לישראל בסביבות חודש ספטמבר.

ניצן הורוביץ: אבל הפעם חודש ספטמבר הוא חודש חגים, והילדים לא יהיו בבתי הספר.

ניצן הורוביץ: לכן סביר שמבצע חיסוני השפעת בבתי הספר יתחיל בתחילת אוקטובר, דבר שהוא לא שונה ממה שנעשה גם בשנים הקודמות.

ניצן הורוביץ: עכשיו, משרד הבריאות מתמודד כבר כעת עם התפרצות ה-RSV, שזה נגיף שנחשב לגורם עיקרי למחלות בדרכי הנשימה התחתונות בקרב תינוקות וילדים קטנים בעונת החורף.

ניצן הורוביץ: ביום שני השבוע התקיים דיון חירום של הוועדה המייעצת למחלות זיהומיות ולחיסונים, והומלץ על הקדמת מתן החיסון הסביל הניתן לפגים ולתינוקות עם משקל נמוך ומחלות רקע מוגדרות.

ניצן הורוביץ: הוא ניתן בחורף, אבל יינתן עכשיו על פי ההתוויות הרפואיות המקובלות.

ניצן הורוביץ: המלצת הוועדה המייעצת הוגשה לראש שירותי בריאות הציבור ולמנכ"ל המשרד, שיבחנו בימים הקרובים את היישום שלה, כולל המשמעויות התקציביות הנדרשות לכך, כי – צריך להסביר – החיסון ל-RSV כלול בסל התרופות וניתן על ידי קופות חולים ולא על ידי טיפות חלב, כמקובל בחיסונים אחרים שניתנים לתינוקות.

ניצן הורוביץ: הקדמה של החיסון הזה כך שיינתן בחודשי הקיץ משמעותה גידול של מספר ילדים שיקבלו את החיסון, זאת אומרת, גם ילידי חודשי הקיץ, וכפועל יוצא מזה – גם עלויות תקציביות נוספות להרחבת ההתוויות הקיימות, שהן לא בהתוויות הסל; כמו שהסברתי, זה חיסון לחורף בלבד.

ניצן הורוביץ: לכן גם צריך לבדוק את המשמעות התקציבית ואת המקורות התקציביים להקדמה הזאת של חיסוני החורף.

קטי קטרין שטרית: תודה רבה, אדוני השר.

קטי קטרין שטרית: אני רק רוצה להקדים ולומר שכרגע אנחנו לא נמצאים בתקופה הרגילה כפי שהיה כל שנה בשנה.

קטי קטרין שטרית: עברנו תקופה של מגפה מאוד קשה, שגם גבתה חיי אדם.

קטי קטרין שטרית: מה שאני רוצה לומר הוא שכרגע בחצי השני של כדור הארץ, שזה חורף, יש עלייה גדולה מאוד ומסוכנת של שפעת.

קטי קטרין שטרית: ולכן אין צורך לחכות לאוקטובר.

קטי קטרין שטרית: אני מציעה לך, אדוני השר, שתקדים את הדיונים הללו – וכן אפשר יהיה לעשות בחודשי אוגוסט, ולא לחכות לאוקטובר, כי היום פרצה מגפה גם בארצות הברית; ביוטה, בברוקלין יש ילדים במצב קשה מאוד כתוצאה משפעת.

קטי קטרין שטרית: לכן אני מציעה לא להתייחס לתופעה הזו כמו בכל שנה בשנה.

קטי קטרין שטרית: אני באה מתחום החינוך; מערכת החינוך לא ערוכה ומוכנה לשפעת, חלילה וחס, שיכולה בסופו של דבר – אנחנו רואים מה שקורה היום, בימים האלו, בבתי הספר בבנימינה ובמודיעין.

מיקי לוי: תודה.

קטי קטרין שטרית: אז בבקשה, אדוני השר, תקדימו את הנושא הזה – –

מיקי לוי: תודה, תודה.

קטי קטרין שטרית: – – של חלוקת החיסונים.

מיקי לוי: מאה אחוז.

מיקי לוי: בבקשה.

מיקי לוי: רק שנייה, אדוני השר.

מיקי לוי: תוכל לענות על כולן יחד.

מיקי לוי: אנחנו נחסוך לך.

מיקי לוי: חברת הכנסת וולדיגר, בבקשה.

מיקי לוי: לאחר מכן שאלה נוספת לחבר הכנסת טיבי.

מיכל מרים וולדיגר: אדוני יושב-ראש הכנסת, כבוד השר, ראשית אני ארצה לפתוח בברכות על הביקור הראשון של כבוד השר, הביקור הראשון בכלל, שהוא בחר לעשותו בבית החולים אברבנאל, בית חולים פסיכיאטרי, ולא רק על עצם הביקור, גם על עצם הדברים שנאמרו שם.

מיכל מרים וולדיגר: אני רוצה לברך שהשר באמת יצליח להביא את התחום של בריאות הנפש מתחתית הבור ולשים אותו בראש סדר העדיפויות, אז תודה רבה.

מיכל מרים וולדיגר: אני אשאל בעניין הזה.

מיכל מרים וולדיגר: אתמול נסעתי לפתח תקווה לתוכנית שנקראת "עמיתים לנוער" מבית החברה למתנ"סים.

מיכל מרים וולדיגר: ידוע לכולנו – אני חושבת שמיכל רוזין גם הייתה בין אלה שבאמת הציעו הצעת חוק, ואני הצטרפתי וגם הגשתי אותה השנה, לחוקק חוק לסל שירותים לנוער עם קשיים נפשיים, לילדים ונוער עם קשיים נפשיים זה פשוט אפס.

מיכל מרים וולדיגר: ילד קטן או נער שמתאשפז בבית חולים לבריאות הנפש – –

מיקי לוי: קצת לקצר, זאת שאלת המשך.

מיקי לוי: לא נהוג שלוש דקות.

מיכל מרים וולדיגר: – – ברגע שהוא יוצא מבית החולים אין לו כלום.

מיכל מרים וולדיגר: ולכן אני כן רוצה לשאול את כבוד השר איך הוא מתכוון לטפל בתחום של ילדים ונוער בבריאות הנפש, כשכרגע יש ריק מוחלט.

מיכל מרים וולדיגר: תודה.

מיקי לוי: תודה רבה.

מיקי לוי: חבר הכנסת טיבי, בבקשה.

קטי קטרין שטרית: אגב, גם אני מצטרפת לברכות.

קטי קטרין שטרית: כל הכבוד.

קטי קטרין שטרית: להגיע לבתי החולים הפסיכיאטריים זה באמת יפה מאוד.

קטי קטרין שטרית: אני מאוד מקווה שתיתן לזה דגש.

אחמד טיבי: תודה על הנאום, קטי שטרית.

ינון אזולאי: זה נרשם בפרוטוקול.

קטי קטרין שטרית: רציתי לברך.

קטי קטרין שטרית: מה, גם לברך אסור?

אחמד טיבי: מכובדי שר הבריאות, טוב לקרוא לך "מכובדי שר הבריאות".

אחמד טיבי: בתור רופא אני מאחל לך הצלחה – –

ניצן הורוביץ: תודה.

אחמד טיבי: – – וגם בתור חבר הכנסת, למרות שאנחנו בשתי פוזיציות לעומתיות.

ניצן הורוביץ: תודה.

מיקי לוי: תודה רבה.

איתמר בן גביר: זה כבר – – – של האופוזיציות.

איתמר בן גביר: על מי אתה עובד?

אחמד טיבי: מכובדי השר – – –

ינון אזולאי: פוזיציה.

קטי קטרין שטרית: פוזיציה.

אחמד טיבי: מכובדי השר – – –

מיקי לוי: רק שנייה.

מיקי לוי: אני רוצה להגיד מה שאמרתי כבר בפעם הקודמת.

מיקי לוי: חבר הכנסת בן גביר, לאורך שנים לא נהוג במליאה להפריע לחברי כנסת בנאום בן דקה.

מיקי לוי: יש דקה אחת.

איתמר בן גביר: לי הפריעו לא פעם – – –

מיקי לוי: יש דקה אחת – – –

איתמר בן גביר: ברגע שמפריעים לי – – –

מיקי לוי: יש דקה אחת, חבר הכנסת בן גביר, ולא ראוי שתפריע.

מיקי לוי: אני מבקש ממך לא להפריע.

איתמר בן גביר: בסדר, אמרתי כי – – – הפריעו לי.

מיקי לוי: תודה.

מיקי לוי: תודה.

מיקי לוי: תודה רבה.

מיקי לוי: בבקשה, חבר הכנסת טיבי.

אחמד טיבי: אני רוצה להעלות בפניך – אנחנו גם נעלה את זה באופן אישי – את בעיית בוגרי הרנטגן באוניברסיטת ג'נין.

אחמד טיבי: יש מחלקה של רנטגן.

אחמד טיבי: בוגרי רנטגן, עשרות סטודנטים, סובלים לאחרונה מהחלטה של משרד הבריאות שלא מכירה בהם, אבל בדיעבד.

אחמד טיבי: כלומר, הם בוגרים, התחילו לעבוד בבתי חולים, למשל, ואז המוסדות הרפואיים קיבלו פנייה פרקטית ממשרד הבריאות אחרי שלוש שנים, שנתיים, שנה של תעסוקה: נא להפסיק את העבודה שלהם – למורת רוחו של המוסד הרפואי והממונה וכדומה – בטענה של מחסור בקורס זה או אחר.

אחמד טיבי: העלינו את זה בפני ועדת העבודה והרווחה, בפני המנכ"ל, בפני השר הקודם, ובינתיים העניין תלוי ועומד והסבל של הבוגרים האלה הוא סבל רב.

אחמד טיבי: אני מבקש שתיכנס בעובי הקורה כדי לפתור את הנושא הזה אחת ולתמיד.

מיקי לוי: תודה.

ניצן הורוביץ: כמה כאלה יש?

אחמד טיבי: בינתיים עשרות סובלים, כולל בוגרים שלא קיבלו עיסוק ובוגרים שכבר עוסקים ורוצים להפסיק להם את העבודה.

אוסאמה סעדי: בערך 200 אנשים.

אחמד טיבי: 200.

מיקי לוי: תודה רבה.

ניצן הורוביץ: תודה.

ניצן הורוביץ: חברת הכנסת שטרית, אני מקבל.

ניצן הורוביץ: כאמור, כבר שלשום היה על זה דיון חירום.

ניצן הורוביץ: אנחנו יודעים.

ניצן הורוביץ: יש עומס במחלקות ילדים כבר עכשיו, אנחנו יודעים, ואנחנו נקדים כמה שאפשר את הדברים.

ניצן הורוביץ: חברת הכנסת וולדיגר, את יותר מצודקת.

ניצן הורוביץ: זה נושא קריטי, הייתי אומר לא רק בבתי החולים לבריאות הנפש אלא בעיקר בקהילה.

ניצן הורוביץ: כל התחום הזה של מציאת מוסדות, בתים, הוסטלים, צורות של שילוב, של שיקום, של טיפול בקהילה – כי לא על כל דבר, את יודעת, צריך ללכת לבית חולים, ורצוי אפילו כמה שפחות – הנושא הזה הוא בחסר גדול.

ניצן הורוביץ: יש כל מיני ניצנים פה ושם, את מכירה את זה אולי יותר טוב ממני, את הדברים האלה.

ניצן הורוביץ: אבל כן, בלי ספק, אני רוצה להתעסק בזה, ואני אשמח שתעזרי בעניין.

מיכל מרים וולדיגר: – – – שמעתי על נוער בקהילה.

מיכל מרים וולדיגר: יש כל שנה 30,000 בני נוער שזקוקים לטיפול.

מיכל מרים וולדיגר: התוכנית שדיברתי עליה, "עמיתים לנוער", מטפלת ב-20.

ניצן הורוביץ: כן, נכון.

ניצן הורוביץ: אמרתי, יש חוסר קשה, וצריך פה גם להיאבק בסטיגמה, וצריך פה לפתוח את הקהילה.

ניצן הורוביץ: ואני כאמור אשמח שתיקחי חלק בזה ונקדם את העניין.

ניצן הורוביץ: לגבי השאלה של חבר הכנסת ד"ר טיבי, תודה שהעלית את זה.

ניצן הורוביץ: אני חייב להודות, אני לא מכיר את הפרטים.

ניצן הורוביץ: אנחנו נבדוק את זה.

ניצן הורוביץ: בכלל, אתה יודע, יש הרבה מאוד מקצועות רפואיים – רופאים, אבל לא רק – יש אנשים שגומרים מוסדות בכל מיני מקומות בעולם ויש כל מיני בעיות עם הכרה והתקבלות.

ניצן הורוביץ: אבל בעניין הזה, הספציפי, אני מבטיח לבדוק.

ניצן הורוביץ: אני אתן לך תשובה.

ניצן הורוביץ: מאה אחוז.

מיקי לוי: תודה רבה.

מיקי לוי: אדוני השר, תישאר על הדוכן, בבקשה.

מיקי לוי: השאילתה הבאה – חבר הכנסת יעקב מרגי, בבקשה: קריסת מעבדות הקורונה.

יעקב מרגי: אדוני היושב-ראש, חבריי חברי הכנסת, מכובדיי השרים, מכובדי השר, גם אני מצטרף לברכת ההצלחה.

ניצן הורוביץ: תודה.

יעקב מרגי: הצלחתך זו הצלחתה של מדינת ישראל, אבל אני מבטיח לך באותה נשימה – בתקופה הקצרה שתהיה שם שתהיה לך הצלחה – שאנחנו נעשה הכול שהיא תהיה קצרה, בעזרת השם.

יעקב מרגי: עכשיו לגופה של השאילתה.

יעקב מרגי: מדינת ישראל עומדת בפני אסון אשר עלול להחזיר אותנו לתחילת משבר הקורונה.

יעקב מרגי: מאות שוחררו משדה התעופה ללא בדיקות.

יעקב מרגי: זהו מצב שיכול להביא לסגר וחזרה לנקודת ההתחלה.

יעקב מרגי: רצוני לשאול: 1.

יעקב מרגי: איך מתכוון משרדך לעקוב אחרי הנכנסים לארץ?

יעקב מרגי: 2.

יעקב מרגי: האם בחסות המשרד הופקרנו לווריאנטים חדשים?

ניצן הורוביץ: תודה.

ניצן הורוביץ: לא רק שלא הופקרנו, אנחנו בקונטרול חזק על העניין הזה.

ניצן הורוביץ: הייתה בעיה, ואת זה אני יודע.

ניצן הורוביץ: אני לא צריך לקרוא מה שהוכן לי, אני יודע את זה.

ניצן הורוביץ: ביום שישי הייתה בעיה נקודתית של אותו יום, הגיעו המון טיסות באותו זמן ונוצר צוואר בקבוק.

ניצן הורוביץ: אנחנו פתרנו את זה.

ניצן הורוביץ: כבר בשבת יותר מאשר הכפלנו את מספר עמדות הבדיקה.

ניצן הורוביץ: ומאז שבת גם יום ראשון כבר עבר, יום שני, יום שלישי.

ניצן הורוביץ: אין בכלל תורים.

ניצן הורוביץ: אין בכלל תורים.

ניצן הורוביץ: הנוהל הוא כזה: כל אדם שנכנס לישראל, כל אדם, עובר בדיקת PCR בשדה התעופה.

ניצן הורוביץ: כל אדם – מחוסן, לא מחוסן, ישראלי, זר, יהיה מי שיהיה – עובר בדיקת PCR, ואין אנשים שיוצאים מהשדה בלי לעבור בדיקה.

ניצן הורוביץ: אמרתי לך, ביום שישי הייתה פעם אחת, ואנשים אז שוחררו מחובת הבדיקה באותה שעה.

ניצן הורוביץ: זה היה בסך הכול עניין של שעה אחת.

ניצן הורוביץ: הם מקבוצה שנמצאת בסיכון נמוך יותר, זאת אומרת, מחוסנים וממדינות שלא הוגדרו מסוכנות, אבל זה לא משנה.

ניצן הורוביץ: הכלל הוא – כל הזמן, אבל עכשיו גם אין תורים – שכל בן אדם שנכנס לארץ עובר בדיקת PCR, ולאחר מכן אלה שאינם מחוסנים או שבאים עם בדיקות ממדינות מסוכנות נכנסים לבידוד.

ניצן הורוביץ: הבידוד הוא של 14 יום, ואפשר לקצר אותו לעשרה ימים בתנאי שאתה עושה בדיקה נוספת לקראת הסוף.

ניצן הורוביץ: זאת אומרת, את התקלה הזאת שהייתה, או את הפרצה, או איך שיקראו לזה, סגרנו, ואין אנשים שנכנסים לארץ בלי בדיקה.

ניצן הורוביץ: אין.

ניצן הורוביץ: אפילו לא אחד.

ניצן הורוביץ: אנחנו גם יודעים שבעוד שבוע-שבועיים יתגברו הטיסות, יתחיל הקיץ.

ניצן הורוביץ: אגב, זו סוגיה נפרדת לגבי המדיניות שלנו, עד כמה לפתוח את השערים בעניין הזה, אבל בכל אופן אנחנו ערוכים.

ניצן הורוביץ: בנוסף למקום הזה שנעשות בו הבדיקות עכשיו – זה מין אולם כזה – ייבנה עוד אולם, ואנחנו נוכל להגיע ל-90 ואפילו ל-100 עמדות בדיקה.

ניצן הורוביץ: כך שאנחנו ערוכים אפילו לעומס גדול של אנשים שיגיעו, וכל אחד שיגיע ייבדק ויועבר לבידוד.

ניצן הורוביץ: בעניין אכיפת הבידודים – אנחנו ראינו שהתחלואה בימים האחרונים נגרמת כתוצאה מכך שאנשים הפרו בידוד, הסתובבו והדביקו – ילדים בעיקר.

ניצן הורוביץ: אבל זה לא משנה, הווירוס הוא וירוס, בין אם הוא בילדים ובין אם הוא במבוגרים, והם מדביקים, ולכן אנחנו נאכוף בידוד.

ניצן הורוביץ: אני רוצה להגיד שכבר יש תקנה בתוקף שמאפשרת להטיל קנס של 5,000 שקל על מפירי בידוד.

ניצן הורוביץ: העניין הוא שעד עכשיו האכיפה לא הייתה מספקת, וגם רצו לסיים את ההעסקה של השוטרים הזמניים.

ניצן הורוביץ: אנחנו ביטלנו את זה.

ניצן הורוביץ: ההעסקה שלהם תחודש, ונגייס אפילו עוד, והעניין הזה יוגבר.

ניצן הורוביץ: ואני אומר מכאן לכל מי ששומע ורואה אותנו שהקנס על הפרת בידוד הוא 5,000 שקל ושלא יהיו בעניין הזה הקלות – אנחנו נחמיר, כי זה עניין של בריאות הציבור.

ניצן הורוביץ: מעבר לזה, היות שמדובר בילדים, הרי התעוררה בעיה אם אפשר לתת קנסות לילדים, בעניין ילדים קטנים וכו'.

ניצן הורוביץ: מעל גיל 12 יינתנו קנסות גם לילדים.

ניצן הורוביץ: המשמעות היא, כמובן, שההורים שלהם יצטרכו לשלם את זה.

ניצן הורוביץ: אבל כדאי לדעת את זה, ואנחנו נקפיד בעניין.

ניצן הורוביץ: והאלמנט האחרון לסגור את כל הפאזל הזה הוא אותן מדינות מסוכנות.

ניצן הורוביץ: עכשיו יש שש מדינות מסוכנות שהתחלואה בהן בקורונה מאוד גבוהה, מדינות אדומות.

ניצן הורוביץ: אסור לישראלים לשהות במדינות האלה – זו התקנה שבתוקף, הצו.

ניצן הורוביץ: עכשיו, הבעיה היא שהממשלה הקודמת עשתה את התקנה הזאת ולא הייתה בה שום סנקציה.

ניצן הורוביץ: זאת אומרת, נקבע איסור לצאת למדינות המסוכנות אבל יכולת בנמל התעופה לעלות על טיסה לרוסיה ופשוט לטוס, ואף אחד לא בדק את זה או לא הייתה לו סמכות לבדוק את זה ולהטיל לעונש.

ניצן הורוביץ: אנחנו נביא עכשיו תקנה חדשה ואנחנו נקבע קנס של אלפי שקלים על מי שייתפס כמי ששהה במדינה מסוכנת.

ניצן הורוביץ: וכדי למנוע את היציאה למדינה מסוכנת אתה תצטרך להביא אישור מוועדת חריגים לפני שאתה עולה לטיסה, ובשדה התעופה יבדקו את האישור, ורק אנשים שיהיה להם אישור מוועדת חריגים יוכלו לטוס למדינה מסוכנת.

ניצן הורוביץ: וכאמור, מי שיחזור משם, פקחי רשות ההגירה בנמל התעופה יוכלו לקנוס אותו.

ניצן הורוביץ: ואני אומר, זה יהיה קנס לא נעים.

ניצן הורוביץ: אז צריך לקחת את העניינים האלה בחשבון.

ניצן הורוביץ: וככה, אם לסכם, המדינות האסורות, הבדיקות בנתב"ג ואכיפת הבידודים, זה ייתן לנו את השליטה בנגיף ואת מניעת ההתפרצות וההדבקה.

מיקי לוי: שאלת המשך, בבקשה.

יעקב מרגי: תודה.

יעקב מרגי: תודה רבה, השר.

יעקב מרגי: ענית לי בצורה מפורטת.

יעקב מרגי: חסכת שתי שאלות.

יעקב מרגי: נשארה לי שאלה אחת.

יעקב מרגי: בלקונה שראינו בשדה התעופה נוצר מצב שהיה עומס וברירת המחדל הייתה לשחרר אותם הביתה בלי בדיקה.

יעקב מרגי: אני רוצה לדעת אם תהיה אלטרנטיבה.

יעקב מרגי: זאת אומרת ששערי נתב"ג יינעלו ולא יצאו אותם חוזרים, נקרא לזה, שהם פוטנציאל הדבקה, ולא יהיה מצב שבגלל אי-יכולת, בגלל קיבולת או טיפול או עיכוב של החוזרים, עוד פעם נראה אותם משתחררים.

יעקב מרגי: אני רק רוצה לומר מניסיוני כיו"ר ועדת הכלכלה: דנו בסוגיות, בתקנות שאמרת.

יעקב מרגי: אני חושב שהממשלה יודעת את זה, יש את זה, אפשר להגביל מדינות, אפשר לווסת טיסות.

ניצן הורוביץ: כן.

יעקב מרגי: אפשר לעשות הכול.

יעקב מרגי: אני חושב שחודשי הקיץ הם פצצה מתקתקת.

יעקב מרגי: אם לא ידענו להתמודד עם 30,000, במספרים גדולים כאלה וחברה חדשה – אני לא יודע למה במשרד הבריאות התעקשו שזה יצא מידי רשות שדות התעופה; אני לא נכנס לוויכוח המסחרי, אני גם לא רוצה תשובה על זה, אבל חברה חדשה, יש לה קשיי הסתגלות.

יעקב מרגי: הכמויות אמורות להיות ענקיות וגדולות.

מיקי לוי: תודה.

יעקב מרגי: אני רוצה לדעת רק על הסוגיה הזו, על מצב שבו לא יוכלו לבדוק את כולם, אם יש פתרון, מה הולך להיות.

ניצן הורוביץ: תודה, חבר הכנסת מרגי.

ניצן הורוביץ: אני אומר: לא יהיה מצב כזה, כי יש לנו עכשיו הרבה עמדות בדיקה, וכל אחד שייכנס יעבור בדיקה, ולא יהיה מצב שישחררו אנשים.

ניצן הורוביץ: לא יהיה מצב, לא יהיה מצב.

ניצן הורוביץ: ויש לנו גם אפשרות להגדיל את זה עוד יותר.

ניצן הורוביץ: אנחנו ערוכים לעומסים וכו'.

ניצן הורוביץ: ובמצב, לא יודע, שיכול להיות, יש לנו גם אפשרות קצת לווסת את הטיסות, לרווח, כדי שלא יגיעו כולם באותה שעה באיזו מאסה.

ניצן הורוביץ: אבל שוב, מה שקרה באותו יום שישי: גם התחלפה חברה, גם הגיעו הרבה טיסות בבת אחת.

ניצן הורוביץ: אגב, הם הגיעו לכל אותם אנשים שיצאו בלי בדיקה ובדקו אותם אחר כך, אבל זה לא תקין, וזה לא יהיה יותר.

ניצן הורוביץ: היינו שם אתמול יחד עם ראש הממשלה, שרת התחבורה ושרים אחרים ווידאנו את זה, ואנחנו ערוכים.

ניצן הורוביץ: אגב, וזאת שאלה, אמרתי שהיא שאלה נפרדת, ביולי היינו אמורים להתחיל להכניס תיירים מחוסנים.

ניצן הורוביץ: עד עכשיו נכנסים ישראלים – מחוסנים, לא מחוסנים, אבל ישראלים.

ניצן הורוביץ: ביוני, או ביולי, ב-1 ביולי, אמורים להתחיל להיכנס תיירים מחוסנים.

ניצן הורוביץ: ועכשיו יש שאלה, והיא שאלה שאנחנו בוחנים אותה לנוכח העלייה בתחלואה, אם לעמוד בזה או לדחות את זה באיזשהו פרק זמן ולא להכניס תיירים מחוסנים, כי זה גם יגדיל את הטיסות ובוודאי עלול להגדיל את ההדבקה.

ניצן הורוביץ: אז זה דבר שאנחנו בודקים.

ניצן הורוביץ: יש לו השלכות נוספות – משרד התיירות וכו' – אבל זה דבר שאנחנו בודקים.

ניצן הורוביץ: תודה.

מיקי לוי: תודה רבה.

מיקי לוי: תודה רבה.

מיקי לוי: שני שואלים נוספים: חבר הכנסת מלכיאלי, חבר הכנסת סעדי, ואני אאפשר שאלה שלישית לפנים משורת הדין, מכיוון שסדר-היום מאפשר ואינו עמוס, לחבר הכנסת אשר, אחריהם.

מיכאל מלכיאלי: תודה, אדוני היושב-ראש.

מיכאל מלכיאלי: אדוני השר, אני קודם כול מאחל לך הצלחה בתפקידך.

מיכאל מלכיאלי: יש לי שאלה אחת ונתון שרציתי להביא בפניך.

מיכאל מלכיאלי: במהלך השבת האחרונה פורסמה מהדוברות של משרד הבריאות הודעה כי משלוח החיסונים שהועבר לרשות הפלסטינית היה תקין.

מיכאל מלכיאלי: על פי הנחיית מנהל לשכת העיתונות הממשלתית לדוברים בשירות הציבורי ועל פי כללי התקשי"ר היה על הדוברות להמתין עם פרסום ההודעה עד לצאת השבת.

מיכאל מלכיאלי: ברצוני לשאול: האם יתקיים בירור בעניין והאם בכוונתך לחדד את ההלכה הזאת, את הנהלים, שלא להוציא הודעות דוברות בשבת?

מיכאל מלכיאלי: זו השאלה.

מיכאל מלכיאלי: ודבר אחרון, אדוני השר, אני רוצה להביא בפניך עובדה שאני בטוח שאתה יודע, אבל חשוב לי שזה יהיה לך על השולחן: היום משפחה שמגיעה לבית חולים, לא משנה מאיזו סיבה, וצריכה כוס קפה, צריכה איזה בורקס – עם פחות מ-30–40 שקל היא לא יוצאת, משפחה עם ילדים.

מיכאל מלכיאלי: זה פשוט לקחת משכנתה על השהות בבית חולים בגלל שאין איפה לאכול.

מיכאל מלכיאלי: אני חושב – אתה, אדוני השר, בתפקידך, תן את דעתך על זה.

מיכאל מלכיאלי: לא יכול להיות שהביתנים הקטנים שם פשוט שוחטים את האנשים מבחינה של עלויות.

מיכאל מלכיאלי: תודה רבה.

מיקי לוי: תודה רבה.

מיקי לוי: בבקשה.

ניצן הורוביץ: שאני אשיב?

מיקי לוי: לא, לא, לא.

מיקי לוי: חבר הכנסת אוסאמה סעדי, בבקשה.

אוסאמה סעדי: כבוד היושב-ראש, כבוד השר, גם אני מצטרף לברכות ומאחל לך הצלחה בתפקיד החשוב הזה.

אוסאמה סעדי: אני וחברי חבר הכנסת אחמד טיבי מאלה שמבקרים באופן קבוע במשרד הבריאות, ונקווה שנמשיך את שיתוף הפעולה, במיוחד עם האגף לרישוי מקצועות רפואיים – דיברת על מקצועות רפואיים – והעומד בראשו, פרופ' יציב.

אוסאמה סעדי: אבל רציתי לשאול על מכון אבו כביר.

אוסאמה סעדי: ואני מבקש ממך, באמת מדובר במכון שעושה עבודת קודש, לצערנו, במיוחד באירועי הר מירון.

אוסאמה סעדי: ואני אישית בקשר עם המנהל, ד"ר קוגל.

אוסאמה סעדי: יש לנו בעיה בסופי שבוע, בשישי-שבת, והעליתי את זה כמה פעמים.

אוסאמה סעדי: המשפחות שמאבדות את יקיריהן, אם זה בתאונות דרכים או ברצח, בסוף שבוע, ביום שישי, נאלצות, אדוני השר, לחכות עד יום ראשון אחר הצוהריים מכיוון שבשישי-שבת זה לא פועל.

אוסאמה סעדי: זה פיקוח נפש.

אוסאמה סעדי: מדובר במשפחות שמאבדות את יקיריהן, וצריך למצוא פתרון לסופי שבוע.

אוסאמה סעדי: לד"ר קוגל יש הצעות בעניין הזה.

אוסאמה סעדי: אני מבקש ממך שעם כניסתך לתפקיד, וכניסת האגפים, שתיקח בחשבון את העניין הזה של מכון אבו כביר בסופי השבוע.

אוסאמה סעדי: תודה.

מיקי לוי: תודה רבה.

מיקי לוי: חבר הכנסת אשר, בבקשה.

תודה, אדוני היושב-ראש.

אדוני השר, אני מאחל לך הצלחה לתקופה הקצרה שתהיה בתפקיד.

אני רוצה לשאול: האם המשרד שוקל סגר דיפרנציאלי במקומות שיש בהם התפרצות, כמו בנימינה ומודיעין?

ואתה יודע, אני שואל את זה כי אני, כיושב-ראש ועדת החוקה, הייתי רגיש מאוד לדברים הללו, ומאחר שגם ידעו איפה אני גר, אני לא יודע איך ידעו, אז תמיד הכינו אותנו לקראת זה.

אני עכשיו שואל ברצינות: האם כמנע, כמניעה, כדי שלא תהיה התפרצות הלאה, אתם שוקלים סגרים דיפרנציאליים באותן ערים שבהן יש כרגע את ההתפרצות?

תודה.

מיקי לוי: תודה רבה.

מיקי לוי: בבקשה, השר.

ניצן הורוביץ: כן, תודה.

ניצן הורוביץ: לשאלה של חבר הכנסת מלכיאלי, אני לא יודע לגבי הנוהל הזה של הודעות בשבת.

ניצן הורוביץ: אני מודה, אין לי מושג.

ניצן הורוביץ: אני אבדוק את זה ואני אראה מה נעשה ומה היה.

ניצן הורוביץ: אני לא מכיר את מה שאמרת, אבל אני אבדוק.

ניצן הורוביץ: לגבי המזנונים, אני מסכים איתך.

ניצן הורוביץ: אני חייב להגיד שמניסיון אישי בכמה בתי חולים בזמן האחרון, המחירים הם לא כאלה כמו שאמרת, אבל תיתן לי פרטים אחר כך, אני אבדוק.

ניצן הורוביץ: אתה צודק.

ניצן הורוביץ: זה גם נכון לגבי מקומות נוספים, כמו שדות תעופה, ומקומות של זכיינים, אבל אני אבדוק, כי זה לא צריך להיות כך.

ניצן הורוביץ: אני אומר שוב, מההתרשמות שלי, זה לא – – –

מיקי לוי: אדוני השר, אני אתן לך תשובה.

מיקי לוי: אני מתנצל, כי אמרת שדות תעופה ולא רציתי.

מיקי לוי: אני הכרחתי את שדה התעופה בלוד לשים במכרז שלו מזנון שמוכר קפה הפוך ב-8 שקלים, אספרסו ב-8 שקלים וקרואסון ב-10 שקלים.

מיקי לוי: אפשר לקנות דברים יותר יקרים, אבל הדברים הבסיסיים הם אפשריים.

מיקי לוי: בכוחנו להוזיל את זה בעבור האזרחים.

ניצן הורוביץ: נכון.

ניצן הורוביץ: גם בים.

ניצן הורוביץ: למשל זכיינים בחופי ים, יש להם דברים שהם צריכים לקנות בפיקוח ולמכור בפיקוח – נגיד מים, כן?

ניצן הורוביץ: דברים כאלה.

ניצן הורוביץ: טוב, אנחנו נבדוק את זה.

מיכאל מלכיאלי: אז צריך גם בבתי החולים.

ניצן הורוביץ: לגבי השאלה של חבר הכנסת סעדי, אני מכיר מצוין את ד"ר קוגל, ואני אבדוק את המצב שם בסופי שבוע.

ניצן הורוביץ: כמו שאתם יודעים, לצערנו, בפטירות אין הבדל בין יום חול לסופי שבוע וצריך גם לתת פתרון בסופי שבוע.

ניצן הורוביץ: אני אתן לך תשובה בעניין הזה.

ניצן הורוביץ: לגבי חבר הכנסת אשר, קודם כול, כולם יודעים איפה אתה גר כי היית ראש עיר במקום שאתה גר.

ניצן הורוביץ: אז אתה יודע, זה קצת – מעבר לזה, אנחנו בכלל לא בכיוונים, ואני מקווה גם שלא נצטרך.

ניצן הורוביץ: לא עלה לדיון שום נושא כזה של סגר.

ניצן הורוביץ: אנחנו לא במצב הזה, ואני מקווה שגם לא נגיע.

ניצן הורוביץ: אני רק אגיד לך שמשרד הבריאות ינהג במקצועיות ויקבל את ההחלטות באופן ענייני לגמרי, בלי שום לחצים פוליטיים כאלה ואחרים, לפי מה שנראה לנכון כדי להתמודד עם המגפה הזאת.

ניצן הורוביץ: אני מקווה שהצעדים שאנחנו נוקטים עכשיו ירסנו את ההתפשטות שלה וימנעו תחלואה קשה.

ניצן הורוביץ: תודה.

מיקי לוי: תודה רבה לשר הבריאות.

מיקי לוי: שרת התחבורה והבטיחות בדרכים מרב מיכאלי, בבקשה.

מיקי לוי: היא תשיב על שאילתה דחופה מס' 32, מאת חבר הכנסת איתן גינזבורג, בבקשה.

איתן גינזבורג: תודה רבה.

איתן גינזבורג: אדוני היושב-ראש, כנסת נכבדה, גברתי השרה, שוב ברכות.

איתן גינזבורג: כאן, הינני כאן.

מרב מיכאלי: הינה אתה.

איתן גינזבורג: אעבור לשאילתה, ברשותך: למרות הגודש בכבישים, שהתעצם מאז תום הקורונה, נראה כי שעות פעילות הרכבת אינן מספקות, ובכך היא הופכת לאמצעי תחבורה שאינו רלוונטי לרבים.

איתן גינזבורג: רצוני לשאול: 1.

איתן גינזבורג: מדוע הרכבת האחרונה, לדוגמה מרעננה דרום לתחנות תל אביב, יוצאת ב-20:14, ומנתניה לתל אביב – ב-19:54 – –

מרב מיכאלי: מיקי, אם תוכל לסגור את המיקרופון שלך.

מרב מיכאלי: תודה.

מיקי לוי: אני מתנצל.

איתן גינזבורג: – – באזור השעה 20:00 בערב.

איתן גינזבורג: 2.

איתן גינזבורג: מדוע קו הרכבת בין ירושלים ותל אביב אינו פועל בימי שישי, גם לא בשעות היום?

איתן גינזבורג: 3.

איתן גינזבורג: כיצד פועל משרדך לחיזוק מערך התחבורה הציבורית כפתרון?

איתן גינזבורג: תודה.

מרב מיכאלי: תודה רבה, חבר הכנסת גינזבורג.

מרב מיכאלי: קודם כול, תודה רבה לך על השאילתה.

מרב מיכאלי: זאת שאלה שהיא מטרידה כל כך הרבה אזרחיות ואזרחים במדינת ישראל.

מרב מיכאלי: לכן צריך להגיד, קודם כול, את הדבר הכי מובן מאליו מבחינתי, וזה שבכהונה שלי – שבניגוד למאווייהם של חלק מחברי הכנסת שיושבים בצד חדש להם של המליאה, אני מקווה שתהיה ארוכה וטובה במיוחד – משרד התחבורה עומד להטות את כובד משקלו לעבר תחבורה ציבורית ומקסימום שירות לאזרחיות והאזרחים, במקסימום מקסימום יכולת לנוע בצורה בטוחה מאוד – בטוחה בביטחון אישי – בתחבורה הציבורית.

מרב מיכאלי: הבעיות בשעות החסרות ברכבת בימים אלה נובעות מפרויקט חשמול הרכבת.

מרב מיכאלי: זה מוסכם על כולם וכולן שזה דבר חשוב מאין כמותו שהרכבת תהיה חשמלית ופחות מזהמת.

מרב מיכאלי: זה דבר דרמטי לאיכות החיים פה, לתוחלת החיים של כולנו, וצריך לעשות אותו.

מרב מיכאלי: בשביל שאפשר יהיה באמת לחשמל את הפסים, הרכבת לא יכולה לנסוע.

מרב מיכאלי: אז הוקצו חלונות זמן בלילה ובסופי השבוע כדי לעשות את הפרויקט הזה.

מרב מיכאלי: אחרי שאמרתי את זה, חד-משמעית ברור לנו שאנחנו חייבות וחייבים לתת תשובה למי שהיו רגילות ורגילים להשתמש ברכבת, או שסתם רוצים, גם אם לא היו רגילים, אבל היא בהחלט כלי מאוד יעיל.

מרב מיכאלי: עשיתי עבודה, בזכות השאילתה שלך, עם אנשי המקצוע, גם ברכבת וגם במשרד.

מרב מיכאלי: החל מהיום, למעשה, אני שמחה להודיע שתתווסף מערכת היסעים, שאטלים, שבשלב זה תהיה בחינם.

מרב מיכאלי: בשביל לבחון את היעילות אנחנו נעשה פיילוט של חודש, ויהיו קווי רכבת שיצאו או יעברו בשמונה תחנות רכבת ופשוט יעזרו לנוסעות ולנוסעים להגיע ליעד שלהם.

מרב מיכאלי: בנוסף, יהיו סדרניות וסדרנים בתחנות הרכבת בשביל להכווין את הנוסעות והנוסעים למקומות שבהם יש שאטלים, ויסבירו להם איך הדבר עובד ולאן אפשר להגיע.

מרב מיכאלי: תהיה גם הסברה – – –

מאיר כהן: איפה יהיה הפיילוט?

מרב מיכאלי: הפיילוט יהיה במקומות שזה חסר בהם: בשרון, מסבידור מרכז ובכל טבעת השרון, שהיום היא חסרה.

מרב מיכאלי: תכף אתייחס לקו לירושלים.

מרב מיכאלי: בכל מקרה, הפיילוט הזה כולל – רגע, אגיד לך מה, קודם כול, יש לי פה פירוט ואשמח גם להעביר לך אותו, אבל הוא יפורסם באתר הרכבת.

מרב מיכאלי: חלק ממה שיהיה זה שתצא הודעה בתפוצה רחבה; יהיה עדכון באתר הרכבת; כל ארגוני הנוסעות והנוסעים יקבלו מידע; כמובן הרשתות החברתיות ובאפליקציית Moovit – אנחנו נעדכן את זה גם שם; יהיה מידע במתחמי התחנות שיהיה בהן השירות הזה של השאטלים, וגם ברציפים תהיה הכוונה.

מרב מיכאלי: יהיו שני שאטלים צפונה, בשעות 22:30 ו-23:00, שיעצרו בבית יהושע, נתניה ובנימינה; שני שאטלים מבנימינה לתל אביב ב-22:00 וב-23:00.

מרב מיכאלי: ארבעה שאטלים לרחובות ולאשדוד ב-20:40, ב-21:10, ב-21:40 וב-22:10.

מרב מיכאלי: ארבעה שאטלים מרחובות לתל אביב, שיהיו ב-20:40, 21:10 ובהתאמה בשעה הבאה, פעמיים.

מרב מיכאלי: קודם כול, צריך להגיד שזאת פעם ראשונה אי פעם שהמשרד יעשה דבר כזה, אני שמחה לבשר.

מרב מיכאלי: הפיילוט של החודש ייעשה במקביל לאיסוף מידע על מספר הנוסעות והנוסעים שמשתמשים בשאטלים האלה.

מרב מיכאלי: אנחנו נייצר גם פידבק מהנוסעות והנוסעים, בשביל להבין אם זה פותר את הבעיה, ואם לא – מה נדרש עוד.

מרב מיכאלי: בהתאם לזה נעשה קווי תחבורה ציבורית קבועים, שיהיו בתוקף עד להשלמת פרויקט החשמול.

מרב מיכאלי: יכול להיות שחלק מהם נוכל להשאיר גם אחר כך, אם נראה שזה תורם לעניין.

מרב מיכאלי: צריך להגיד שטבעת השרון אמורה להיות מוכנה בספטמבר, והתחנות נתניה, תל אביב – זאת אומרת, לרעננה אמורה לחזור הרכבת בספטמבר.

איתן גינזבורג: – – –

מרב מיכאלי: מתל אביב לרעננה, מה שדיברת עליו, כנראה דרך הרצליה.

מרב מיכאלי: מנתניה לתל אביב – באמצע 2022 הקו כבר צפוי לחזור להיות מחושמל.

מרב מיכאלי: עכשיו לשאלתך לגבי קו ירושלים–תל אביב.

מרב מיכאלי: התשובה היא אותה תשובה, אבל בונים גם קו שמחבר את מודיעין לירושלים.

מרב מיכאלי: לכן, שני הדברים הרלוונטיים זה קודם כול קווי האוטובוס 405 ו-408.

מרב מיכאלי: רגע, היה לי עוד משהו לדווח לך לגבי זה – להגיד שבסוף הקו ממודיעין לירושלים אמור לפעול כבר בסוף 2021.

מרב מיכאלי: דבר אחרון אני רוצה להוסיף.

מרב מיכאלי: קודם כול אגיד עוד דבר, סליחה: התוכנית הזאת שאנחנו עושות ועושים עכשיו כפיילוט – ההנחיה שנתתי לאנשי המשרד היא להפוך את זה למצב קבוע.

מרב מיכאלי: בכל מקום שבו ייעשו עכשיו עבודות תשתית שיפגעו בפעולה הסדירה של רכבות או של אוטובוסים, תוכן תוכנית חלופית, שתובא לידיעת הציבור באותו אופן.

מרב מיכאלי: עכשיו, זה יהיה דבר שהוא בשגרה – לא יהיה צריך לחכות שיהיו תקלות, אלא זה יוכן במקביל.

מרב מיכאלי: ודבר אחרון:

מרב מיכאלי: אני שמחה לבשר שלכבוד מצעד הגאווה בתל אביב, שהוא אירוע הגאווה המרכזי, הגדול, החגיגי והשמח במיוחד שקורה ביום שישי הקרוב, הרכבת נערכת מבעוד מועד, ותוותר על עבודות החשמול ביום שישי כדי לאפשר להמונים, שהם באמת באמת המונים, שיבואו לחגוג להגיע ברכבות עד 16:00.

נירה שפק: יש לי שאלה בקשר למה שאמרת.

מיקי לוי: שאלת המשך, חבר הכנסת גינזבורג, בבקשה.

איתן גינזבורג: תודה רבה, גברתי.

איתן גינזבורג: אין ספק שמשב הרוח הרענן ניכר גם פה, במליאה הסגורה – הינה, הבאת אותו ממשרד התחבורה.

איתן גינזבורג: שתי הערות קצרות, ברשותך, גברתי: ראשית, אני מברך אותך על הפיילוט ועל היוזמה שהכנסת.

איתן גינזבורג: מניסיוני, כמי שעסק בתחבורה הציבורית ברשות המקומית, פיילוט של חודש איננו מספיק.

איתן גינזבורג: לוקח זמן להקנות הרגלי נסיעה גם למי שרגיל לנסוע ברכבת, כך שאני רק זורק את זה לתשומת לב – פיילוט של חודש הוא לא מספיק, לטעמי.

מרב מיכאלי: אוקיי.

מרב מיכאלי: רשמנו לפנינו.

איתן גינזבורג: פשוט אנשים צריכים להתרגל לאירוע.

מרב מיכאלי: מקובל.

מרב מיכאלי: רשמנו לפנינו.

מרב מיכאלי: תודה.

איתן גינזבורג: שנית, סיפור החשמול הוא תמיד תשובתה של הרכבת.

איתן גינזבורג: תמיד: אנחנו מחשמלים.

איתן גינזבורג: הם הבטיחו את ספטמבר 2021, ואני רק מגלה לך שבספטמבר 2018 הם הבטיחו את ספטמבר 2019.

מרב מיכאלי: ואללה.

איתן גינזבורג: ועמד כאן לפני שנה וחצי השר סמוטריץ' ונתן תשובה דומה, רק שנה קודם.

איתן גינזבורג: אז זה פשוט נדחה בשנה כל פעם.

מרב מיכאלי: ואללה.

איתן גינזבורג: הייתי מציע לבחון שוב את תשובת הרכבת בכל הנוגע לחשמול ובכל הנוגע לחיבור טבעת מסילת השרון.

איתן גינזבורג: היום מי שמגיע לרעננה–תל אביב לא נוסע להרצליה ומשם לתל אביב, כלומר רק שתי תחנות, אלא צריך לעבור מרעננה לכפר סבא, לראש העין, לפתח תקווה, לבני ברק, לרמת גן, ורק אז הוא מגיע לתל אביב – נסיעה של 52 דקות מרעננה לתל אביב ברכבת.

איתן גינזבורג: ברור שהרכבת הזאת ריקה, כי עדיף לנסוע ברכב, כשאת מגיעה תוך 45 דקות.

איתן גינזבורג: תודה.

מיקי לוי: תודה.

מרב מיכאלי: אני רק אגיד שאדוני מתאר מצב נתון שהוא אכן מאוד בעייתי.

מרב מיכאלי: התחבורה הציבורית במדינת ישראל לוקה בחסר, ממש חסר עצום – היא פשוט לא מספיקה.

מרב מיכאלי: ולכן פתחתי ואמרתי שהתוכנית שלי, והיא תבוא לידי ביטוי כבר בתקציב המדינה הקרוב, היא להשקיע הרבה הרבה יותר בתחבורה ציבורית בכלל, ובתחבורה ציבורית בחברה הערבית בפרט – אגב, שם החסר גדול עוד יותר – וכמובן, במקומות יותר מרוחקים ממרכז הארץ, המכונים פריפריה, ויש לי קצת קושי עם הביטוי הזה.

מרב מיכאלי: אבל בפירוש, לתת יכולת לכל אחד ואחת להגיע לא רק לכל מקום, אלא לכל מקום בחיים, זאת הפריזמה שדרכה אני מסתכלת על תחבורה.

מרב מיכאלי: התפקיד שלה זה לייצר שוויון, ושוויון הזדמנויות, ולפתוח אפשרויות ולאפשר תנועה – וזה מה שאנחנו נעשה בכל הכוח.

מרב מיכאלי: אני רגע רוצה לוודא – קודם כול לעניין הפיילוט, כפי שאמרתי, הוא נועד רק להמשיך.

מרב מיכאלי: זאת אומרת, הוא לא יסתיים – תהיה היערכות.

מרב מיכאלי: פשוט אנחנו נדייק את זה; נשתדל לדייק כעבור חודש של איסוף נתונים.

מרב מיכאלי: לגבי הרכבת מרעננה, אתה כמובן צודק ואנחנו מקדמות.

מרב מיכאלי: בסדר גמור.

מרב מיכאלי: אני חושבת שהכול סוג של ברור.

מיקי לוי: תודה רבה לשרה.

מיקי לוי: הישארי, בבקשה, יש שאלות נוספות.

מיקי לוי: חבר הכנסת אזולאי, אתה ויתרת לחבר הכנסת אבוטבול?

משה אבוטבול: לא, בסוף הוא עולה.

מיקי לוי: בסדר.

מיקי לוי: אחרי חבר הכנסת אזולאי – חברת הכנסת סטרוק, ושאלה נוספת, לפנים משורת הדין, כי יש קצת זמן, לחברת הכנסת עאידה תומא סלימאן.

אחמד טיבי: אפשר – – – כי אני רוצה לשאול אותו שאלה מאוד חשובה.

מיקי לוי: שר הרווחה, זמנו קצר.

מיקי לוי: הוא צריך להשיב.

מיקי לוי: אבל – – –

אחמד טיבי: – – – מבקש לשאול עוד שאלה – – –

מיקי לוי: תודה.

מיקי לוי: חבר הכנסת טיבי, אתה מפריע.

מיקי לוי: חבר הכנסת טיבי.

אחמד טיבי: – – –

מיקי לוי: השר מאיר כהן.

מיקי לוי: תודה.

מיקי לוי: בבקשה, חבר הכנסת אזולאי.

קריאות: – – –

ינון אזולאי: תודה רבה, אדוני היושב-ראש.

קריאות: – – –

יעקב מרגי: טיבי, תראה מה הולך לנו, כולם מחכים לשאול.

ינון אזולאי: אדוני היושב-ראש, גברתי השרה – – –

משה אבוטבול: רגע, שהיא תקשיב קצת.

ינון אזולאי: עכשיו מקשיבים.

ינון אזולאי: קודם כול, אני מצטרף לברכות ההדדיות בינינו, שתקופתך תהיה קצרה.

ינון אזולאי: לגבי ההצלחה, אני אתן לך את הטיפ בסוף.

ינון אזולאי: אבל שלשום פורסם באתר News1 שעמדת היועץ המשפטי למשרד התחבורה היא שהקווים בסופי שבוע של נוע תנוע ושבוס, שפועלים בשבת, הם קווים לא חוקיים.

ינון אזולאי: האם את מתכננת לאכוף את זה ולקיים את עמדת היועץ המשפטי למשרד התחבורה?

ינון אזולאי: זה הדבר הראשון.

ינון אזולאי: הדבר השני, קודם דיברת על זה שיש אפליקציה של Moovit – אלה כמה אפליקציות שאפשר לשלם בהן, כולל משרד התחבורה.

ינון אזולאי: לטלפונים הכשרים אין מענה, וזה דבר שיכול במקרים מסוימים לחסוך כסף בזה שמחשיבים את זה על פי קילומטר.

ינון אזולאי: לגבי ההצלחה שלך במשרד או לא, יש לנו מסורת שאומרת שמי ששומר על השבת, השבת שומרת אותו, והשבת היא מקור הברכה.

ינון אזולאי: אם תשמרי על השבת, תאמיני לי שתהיה לך הצלחה גדולה.

ינון אזולאי: תודה.

מיקי לוי: תודה רבה.

מיקי לוי: חברת הכנסת סטרוק, בבקשה.

אורית סטרוק: גברתי השרה, קודם כול ברכות על התמנותך לשרה.

אורית סטרוק: אני מאחלת לך תקופת כהונה קצרה ככל שניתן, אבל שתצליחי לעשות בה דברים טובים.

אורית סטרוק: אני רוצה לשאול אותך על פיתוח הכבישים ביהודה ושומרון.

אורית סטרוק: הכבישים ביהודה ושומרון הם המיושנים ביותר בישראל.

אורית סטרוק: התשתית שם היא גרועה מאוד, משנות השמונים בערך, תשעים, קצת אחרי הסכמי אוסלו, וזהו.

אורית סטרוק: יש כעת תהליך, שהתחיל בעקבות שני השרים שקדמו לך, של פיתוח הכבישים באופן שהם יוכלו לשרת את האוכלוסייה הרחבה שגרה באזורים האלה, יהודים וערבים כאחד.

אורית סטרוק: את מה שכרגע עושים אני מבינה שאת, ברוך השם, לא יכולה לעצור, אבל אני רוצה לשמוע ממך שאת תשרתי גם את האוכלוסייה הזו ותמשיכי לפתח את הכבישים, את מה שהקודמים שלך עדיין לא הספיקו לפתח, אותם לטובת נגישות של כל האוכלוסייה שחיה באזורים האלה.

אורית סטרוק: תודה.

מיקי לוי: תודה.

מיקי לוי: חברת הכנסת תומא סלימאן, בבקשה.

ינון אזולאי: אדוני היושב-ראש, אולי – – – ככה – מגזר חרדי, מגזר ערבי, ציבור כללי – – –

מיקי לוי: אני מנסה לעשות איזונים.

עאידה תומא סלימאן: כבוד השרה, ברכות על התפקיד.

עאידה תומא סלימאן: אני מקווה שבאמת תצליחי לשרת את כלל הציבור, כפי שנאמר, בתוך מדינת ישראל, בעיניי, בגבולות של מדינת ישראל, ולא מעבר לזה.

איתמר בן גביר: – – –

עאידה תומא סלימאן: ב-2016 – ואתה לא מסוגל לשתוק.

מיקי לוי: לא, חבר הכנסת בן גביר.

מיקי לוי: סליחה.

עאידה תומא סלימאן: ב-2016 הוחלט על הקמת המסילה המזרחית, שכוללת גם תחנת מסילה לרכבת, והקו יכלול תחנה בעיר טייבה.

עאידה תומא סלימאן: למרות ההמלצות של משרד התחבורה שתהיה עוד תחנה גם בעיר טירה הוחלט – בגלל התקציב, לפי ההסבר – לא להקים את תחנת טירה.

עאידה תומא סלימאן: המשרד שלך המליץ באופן מקצועי ביותר שחייבים לבנות תחנה גם בטירה.

עאידה תומא סלימאן: האם בכוונתך ליישם את ההחלטה הזו?

עאידה תומא סלימאן: האם יכללו גם את התקציב הזה מתחילת הבנייה?

עאידה תומא סלימאן: תודה.

מיקי לוי: בבקשה.

מרב מיכאלי: תודה, אדוני.

מרב מיכאלי: אז ככה, אני אתחיל מהסוף: חברת הכנסת עאידה תומא סלימאן, כמו שאמרתי, אני עוד לא ראיתי את כל התוכניות; אני בסך הכול שבוע במשרד ועדיין לא הציגו לי את כל התוכניות, אבל כמו שאמרתי, ההתכווננות שלי היא להשקיע הרבה מאוד בתחבורה ציבורית וספציפית להשלים את הפערים העצומים שקיימים היום בתחבורה ציבורית בחברה הערבית.

מרב מיכאלי: אז בין השאר, בוודאי נבחן גם את הדבר הזה, ויכול להיות שלא רק תחנה בטירה אלא במקומות נוספים.

עאידה תומא סלימאן: – – –

מרב מיכאלי: בהחלט, מייד כשאנחנו נקבל החלטות קונקרטיות לגבי מקומות ספציפיים, אז אני אשמח לעשות את זה.

מרב מיכאלי: אני גם מאמינה שאנחנו נעבוד – אני אעבוד מול הרשויות המקומיות, מן הסתם, וגם מול גורמי המקצוע, והחברה האזרחית, שעושים את המעקבים וממפים את הצרכים ויודעים לפעמים לראות דברים שגורמים מקצועיים לא בהכרח רואים.

מרב מיכאלי: אנחנו נעבוד מולם בכל חלקי החברה הישראלית ובכל חלקי מדינת ישראל, גם מבחינה גאוגרפית.

מרב מיכאלי: אז זה לעניין זה.

מרב מיכאלי: כבישים ביהודה ושומרון – שוב, אותה תשובה, חברת הכנסת סטרוק, לגבי זה שעוד לא ראיתי את התוכניות, עוד לא ירדתי לעומק.

מרב מיכאלי: אנחנו נעשה את מה שנכון לאזרחיות ואזרחי ישראל ולמדינת ישראל.

מרב מיכאלי: בכל מקרה, הדגש יהיה פחות על כבישים ויותר על תחבורה ציבורית ועל יכולת להגיע.

מרב מיכאלי: זה יהיה נכון בכל מקום בתוך מדינת ישראל וביהודה ושומרון.

מרב מיכאלי: ובכל מקרה, גם ביהודה ושומרון אין גזרה שווה על כל חלקי יהודה ושומרון, את יודעת, מכל בחינה שהיא, כשמסתכלים עליה.

מרב מיכאלי: אבל ההסתכלות תהיה עניינית לטובת העניין, בכל מקרה.

מרב מיכאלי: אפליקציית Moovit, אדוני חבר הכנסת אזולאי היקר – – –

אורית סטרוק: מרב, מה הכוונה גזרה שווה?

מרב מיכאלי: אדוני, חבר הכנסת אזולאי היקר – א.

מרב מיכאלי: חבל באמת שיותר מדי אזרחיות ואזרחים בישראל – – –

קריאה: אבל מה זה גזרה שווה?

יעקב מרגי: – – – האפרטהייד ביהודה ושומרון.

קריאות: – – –

איתמר בן גביר: – – – את עצמם, מה זה גזרה שווה?

מיקי לוי: בבקשה, בבקשה.

אורית סטרוק: מה זה גזרה שווה?

איתמר בן גביר: לא, שואלים כאן שאלה.

איתמר בן גביר: מה זה גזרה שווה?

איתמר בן גביר: היא מתכוונת להפלות מישהו – – –

מרב מיכאלי: השאלה נשאלה, ואני מנסה לענות.

מיקי לוי: אני מניח שניתנת לך גם הזכות להגיש שאילתה נוספת.

מיקי לוי: אנחנו נדון בה ונעביר אותה למליאה שוב.

מיקי לוי: זה מה שיש בידי השרה להשיב כרגע.

אורית סטרוק: לא, לא, לא, לא, לא, לא.

קריאה: מה זה גזרה שווה?

אורית סטרוק: מרב, מרב, השרה, אני מבינה – – –

מיקי לוי: אם היא יכולה להשיב, היא תשיב, ואם לא, אפשר להגיד שהיא תיתן.

אורית סטרוק: גברתי השרה – – –

מרב מיכאלי: גברתי השרה עונה עכשיו לחבר הכנסת אזולאי, ואני אבקש שלא יפריעו לי.

מרב מיכאלי: תודה רבה.

מיקי לוי: בבקשה.

מרב מיכאלי: חבר הכנסת אזולאי, אכן מאוד מאוד מצער – – –

ינון אזולאי: חבר הכנסת אזולאי, במלרע – לא אזולאי, במלעיל.

מרב מיכאלי: סליחה.

מיקי לוי: אזולאי, אזולאי.

מרב מיכאלי: אני מתקנת את עצמי בשמחה רבה.

מרב מיכאלי: חבר הכנסת ינון אזולאי, אכן צר לי מאוד מאוד שכל כך הרבה אזרחיות ואזרחים בישראל נאלצים להסתפק בטלפונים שמונעים מהם גישה לדברים נורא נורא נחוצים בחיים, כמו אפליקציות שיאפשרו להם להסתובב – – –

ינון אזולאי: גם אני – – –

מרב מיכאלי: אבל אני באמצע משפט.

ינון אזולאי: לא, אבל זה לא נכון.

מרב מיכאלי: אבל אני באמצע משפט.

מרב מיכאלי: אתה בעצמך אמרת שהאפליקציה Moovit, שהיא בסך הכול אפליקציה שמאפשרת לבני אדם להשתמש בתחבורה ציבורית בצורה יותר יעילה ולדעת בזמן אמת איזה קווים נוסעים לאן, איפה, אם יש שינויים – – –

ינון אזולאי: וזולה, וזולה.

מרב מיכאלי: אז צר לי, ואכן זה דבר בעייתי בעיניי, לא נכון, מצער – –

ינון אזולאי: אפשר לפתור.

ינון אזולאי: אפשר לפתור את זה.

מיקי לוי: תנו לה לסיים.

מרב מיכאלי: – – שיש אוכלוסייה שלמה שנאסר עליה להשתמש – – –

משה אבוטבול: זה אורח חייהם.

משה אבוטבול: זה אורח החיים שלהם.

קריאות: – – –

מיקי לוי: תקשיבו, אתם יכולים לא להסכים, אבל תקשיבו למה שהשרה – – –

קריאה: לא.

קריאה: אבל זה אורח חייהם – – –

משה אבוטבול: היא יכולה לא להסכים.

משה אבוטבול: היא יכולה לא להסכים, אבל זה אורח חייהם.

מיקי לוי: זה בסדר.

מיקי לוי: אתם יכולים לא להסכים.

מיקי לוי: חבר הכנסת אבוטבול, זכותך לא להסכים.

מיקי לוי: תוכל להגיש שאילתה נוספת או לשלוח מכתב נוסף או להביע את הדברים שלך.

מיקי לוי: זה מה שהשרה מגישה עכשיו.

קריאה: אדוני היושב-ראש, יש טכניקות נוספות – – –

מיקי לוי: בבקשה, שרת התחבורה.

מיקי לוי: תודה.

מרב מיכאלי: כאמור, השירותים של המשרד, השירותים של התחבורה הציבורית, נגישים וצריכים להיות – אין שאלה.

מרב מיכאלי: אגב, יש מקומות גם בתוך החברה החרדית ששם יש פערים בתחבורה הציבורית שצריך למלא אותם ולסדר אותם, וזה בפירוש חלק חד-משמעי מתוך התוכניות שלי.

מרב מיכאלי: אבל לעניין האפליקציות, אכן, חבל, וכדאי שאתם כמנהיגי ציבור תדאגו שהציבור שלכם כן יוכל להשתמש בדברים האלה, שהם ישפרו באופן חד-משמעי את איכות חייהם וגם את הנגישות שלהם לתחבורה ואת היכולת שלהם להגיע למקומות.

משה אבוטבול: גברתי השרה, יש תחליפים.

משה אבוטבול: יש תחליפים לאפליקציות.

מרב מיכאלי: לעניין הקווים שציינת, אני לא מכירה את החלטת היועץ הזאת.

מרב מיכאלי: אני מודה לך שהסבת את תשומת ליבי, ואני אלמד אותה ואשוב בשמחה – – –

ינון אזולאי: תשתדלי רק לא לשנות את ההחלטה, כי בדרך כלל הם עושים מה – – –

מיקי לוי: תודה.

מרב מיכאלי: אני אלמד את ההחלטה ואשוב.

מרב מיכאלי: וברשותך, אדוני, מילה לסיום.

מיקי לוי: בבקשה.

מרב מיכאלי: משום שציין פה – אני לא בטוחה, אני חושבת שזה היה חבר הכנסת אזולאי שאמר: ניתן שאילתה לחברה החרדית ולחברה הערבית ולציבור מיהודה ושומרון.

מרב מיכאלי: ואני רוצה לקוות שאנחנו נפסיק לחשוב על עצמנו רק באמצעות המגזרים השונים, משום שכולנו, בסופו של דבר – באמת, הגיע הזמן שתתחיל לחשוב על עצמנו כעל עוד זהויות שלנו – –

קריאות: – – –

מרב מיכאלי: – – ולא רק באמצעות זהויות מגזריות קבוצתיות.

אורית סטרוק: מה זה גזרה שווה?

אורית סטרוק: מה זה גזרה שווה?

מיקי לוי: היא מברכת.

אורית סטרוק: מה זה גזרה שווה?

מיקי לוי: קודם כול, תודה רבה לך על התשובות, ובהצלחה בתפקידך.

מיקי לוי: אבל אני חייב לציין דבר אחד שגרם לי נחת השבוע: פתרון ופתיחת הפלונטר בנמלים על ידי תוספת עובדים.

מיקי לוי: אני פשוט יודע מהעיסוקים הקודמים שלי כמה תעשיינים ממתינים לסחורות ולחומרי גלם – – –

מרב מיכאלי: חד-משמעית.

מיקי לוי: יישר כוח ותודה רבה.

מרב מיכאלי: תודה רבה.

זה מעלה את יוקר המחיה.

מרב מיכאלי: אני חייבת להגיד לאדוני, אתמול גם הייתי בנמל חיפה וראיתי איך התור נגמר, וזו הייתה נחת גדולה.

מיקי לוי: כלכלה זה נחלת מדינת ישראל.

מיקי לוי: זה לא שייך לאירועים כאלה ואחרים.

מה עם זכויות המיעוטים?

משה אבוטבול: נקווה שהשרה תיתן גב לאומה בענייני תחבורה.

השרה, מה עם זכויות המיעוטים – –

מיקי לוי: תודה.

מיקי לוי: תודה רבה שענית.

– – שאין להם פלאפון כל כך יקר?

משה אבוטבול: השרה, השרה – – –

מיקי לוי: השאילתה הבאה – בבקשה, שר הרווחה והשירותים החברתיים מאיר כהן ישיב על שאילתה דחופה מס' 30, מאת חברת הכנסת תומא סלימאן:

מיקי לוי: הפסקת ההדרכות למטפלים בנוער בסיכון וכו', בבקשה.

מאיר כהן: מרגי, מה שנקרא (אומר מילה במרוקאית).

יעקב מרגי: – – –

משה אבוטבול: תרבחו ותסעדו, או תסעדו ותברחו.

עאידה תומא סלימאן: כבוד השר, נודע לנו כי ב-17 במאי בחלק מהמעונות הממשלתיים הפסיק משרד העבודה, הרווחה והשירותים החברתיים את ההדרכות למטפלים בנוער בסיכון.

עאידה תומא סלימאן: ברצוני לשאול: 1.

עאידה תומא סלימאן: האם נכון הדבר?

עאידה תומא סלימאן: 2.

עאידה תומא סלימאן: אם כן – מדוע הופסקו ההדרכות ומה החלופה או הפתרון המוצעים?

עאידה תומא סלימאן: 3.

עאידה תומא סלימאן: אם ישנן חלופות, או פתרון, מתי הם ייכנסו לתוקף?

מאיר כהן: תודה רבה, גברתי.

מאיר כהן: אדוני היושב-ראש, מזכירת הכנסת, חברות וחברי כנסת, במענה על פנייתך למשרדנו, חברת הכנסת עאידה, אכן הופסקו ההדרכות.

מאיר כהן: את צודקת, ואני מודה לך על זה שהארת את עינינו.

מאיר כהן: חשוב מאוד.

מאיר כהן: הופסקו ההדרכות לעובדי המדינה במעונות הממשלתיים ברשות חסות הנוער, זאת בגלל שניצלו עד תום את התקציב שמיועד עד סוף השנה.

מאיר כהן: כלומר, כנראה שלא תכננו את התקציב שיגיע לסוף השנה.

מאיר כהן: ובגלל כל סיפורי הקורונה זה הסתיים.

מאיר כהן: אגב, המשרד בנה תוכנית הכשרות מקיפה לכלל עובדי חסות הנוער, ובהם גם העובדים הסוציאליים במעונות הנעולים, כפי שאת יודעת.

מאיר כהן: בשל חשיבות הנושא ובשל פנייתך, גייסתי מייד, באופן מיידי, תקציב ייעודי ראשוני של מיליון שקלים לשנה הזאת, לחודשים שנותרו עד סוף השנה, לטובת יישום ההכשרות החדשות, ובכלל זה הדרכת עובדי המדינה במעונות הממשלתיים.

מאיר כהן: זאת כדי להעניק מענה לסוגיה שהעלית בפנינו וכדי לדאוג להמשך ההכשרות האלה.

מאיר כהן: ברור לך, גברתי, שמשרד הרווחה והשירותים החברתיים רואה חשיבות גבוהה מאוד במתן הדרכות לצוות המקצועי.

מאיר כהן: ואת נגעת בנקודה שגם אני וגם את יודעים שללא ההדרכות האלה שום דבר לא קורה.

מאיר כהן: הטמעת התפיסה הטיפולית נעשית באמצעות ליווי מקצועי, מנטלי ורגשי לאנשי הצוות בשגרת העבודה ובמצבי הקיצון שאיתם הם מתמודדים במהלך עבודתם.

מאיר כהן: אני רוצה להסביר לכל מי שמקשיב ולא מדבר שהכשרות העובדים זה אולי הדבר החשוב ביותר, בוודאי ובוודאי במערכת החינוך, ובוודאי ובוודאי במערכות הרווחה; עובדים נמצאים באמת במצבי קיצון ומטפלים בסוגיות כאלה.

מאיר כהן: אז אני רוצה להגיד לך תודה רבה.

מאיר כהן: יש כסף.

מאיר כהן: את מוזמנת למשרדי, אם תרצי, לראות כיצד חילקנו את זה.

מאיר כהן: משרדי פתוח בפנייך ובפני כל חברי הכנסת, מתי שאתם רוצים.

מאיר כהן: אגב, יש החלטה במשרד הרווחה שפניות או רצון של חברי כנסת להיפגש ייענו בהקדם.

מאיר כהן: בבקשה, גברתי.

מיקי לוי: שאלה נוספת?

מיקי לוי: בבקשה.

עאידה תומא סלימאן: אם אני כבר מקבלת תשובות טובות, בטח שאני אשאל עוד שאלות.

עאידה תומא סלימאן: תודה רבה, קודם כול על ההיענות, ואני בטוחה שאם אתה אומר שהסבו את תשומת ליבך, אני יודעת טוב מאוד שאתה מבין את החשיבות של ההדרכות האלה, ואני מודה על ההיענות.

עאידה תומא סלימאן: השאלה שלי: בשנה שעברה, לאחר שביתה ממושכת של עובדים סוציאליים ועובדות סוציאליות, בגלל המצב שלהם וגם בגלל מצב ביטחונם האישי, הוחלט על תוכנית של המשרד למיגון ולביטחון העובדים הסוציאליים.

עאידה תומא סלימאן: יש פחד וחוסר ביטחון, שאכן יוקצה לתוכנית התקציב הראוי להמשכה בשנה הבאה.

עאידה תומא סלימאן: האם השר יפעל כדי שהתוכנית הזו תמומש ותמשיך להתקיים ויוקצו לזה תקציבים בגוף התקציב?

עאידה תומא סלימאן: כי כפי שידוע לך, התקציב בשנה שעברה הוצא מקופסת קורונה.

עאידה תומא סלימאן: האם זה ייכנס לתוך תקציב המשרד?

מאיר כהן: חברת הכנסת עאידה תומא סלימאן, כנראה שאת נוכחת במשרד בלי שתהיי שם, כי אלה בדיוק השיחות – אתמול דיברתי עם הנציגות של העובדים והעובדות הסוציאליות – – –

עאידה תומא סלימאן: – – –

מאיר כהן: אני יודע.

מאיר כהן: אני רוצה להגיד דבר אחד שיהיה ברור: את ואני וכמעט כל חברי הכנסת מבינים שבנושא רווחה ובנושאים האלה שדיברת עליהם אין הוצאה על רווחה – יש השקעה ברווחה.

מאיר כהן: הממשלה תצטרך להבין את זה.

מאיר כהן: עד היום, כשאתה מדבר על נושא רווחה, אז הם אומרים: אנחנו מוציאים על רווחה.

מאיר כהן: אם יש בעיות עם אחד הילדים שלך, האם אתה מוציא עליו, או שאתה משקיע בו כדי שיצא למציאות אחרת?

מאיר כהן: אז הדבר הזה שאת מדברת עליו, הבטיחות והביטחון של העובדים הסוציאליים, יהיה בבסיס התקציב.

מאיר כהן: אף אחד לא עושה טובה, לא אני ולא הממשלה, לעובדים הסוציאליים ולעובדות.

מאיר כהן: מי שנמצא במקומות האלה כשיש לחץ מבין עד כמה מרחבי העבודה שלהם צריכים להיות מרחבים מוגנים, מרחבי עבודה באטמוספירה מאוד נעימה.

מאיר כהן: אין שום סיבה שהם לא יקבלו את כל מה שצריך.

מאיר כהן: שוב, כשאת תבואי אנחנו נקרא לאנשי התקציבים ותראי שזו שורה בתוך התקציב.

מאיר כהן: נצטרך להיאבק על הדבר הזה, אבל נשנה את התפיסות.

מאיר כהן: תודה רבה, גברתי.

מיקי לוי: תודה רבה לשר הרווחה.

מיקי לוי: תמתין בבקשה על הדוכן.

מיקי לוי: שואלים נוספים: חברת הכנסת וולדיגר, חבר הכנסת בן גביר – למרות שהם מאותו הסיעה אפשרתי את זה – ונוסף חבר הכנסת אזולאי, כשאלה שלישית.

מיקי לוי: יש לנו טיפונת זמן היום, אז זה מתאפשר.

מאיר כהן: ינון חרוץ.

מיקי לוי: בבקשה.

מיקי לוי: היא איננה – חבר הכנסת בן גביר, בבקשה.

איתמר בן גביר: כבוד היושב-ראש, כנסת נכבדה, אדוני השר, ראשית, תרשה לי לברך אותך.

איתמר בן גביר: ניכר, רק מהדברים ששומעים כאן, שאתה חדור שליחות במשרד הכל-כך חשוב הזה.

איתמר בן גביר: אני יודע שאותם מטפלים, גם הם עושים עבודת קודש, עבודה של שליחות.

איתמר בן גביר: אני חייב להגיד לאדוני שבשבועות האחרונים קיבלתי איזושהי תלונה ספציפית על אלימות באיזשהו מוסד מצד מטפלים כלפי נערים בסיכון.

איתמר בן גביר: שאלתי היא, וכמובן, אחרי זה אולי נעביר את הפרטים הקונקרטיים כדי שאדוני יבדוק ושתהיה בדיקה: האם באופן כללי במדיניות, במסגרת אותן הדרכות למדריכים, למטפלים, באותם מוסדות, הם מקבלים את הכלים כדי להתמודד עם אותם נערים?

איתמר בן גביר: האם יש שם הדרכות שמדברות על מניעת אלימות וכל מה שצריך לעשות כדי שבסופו של דבר המטפלים האלה ימשיכו לעשות את עבודת הקודש, וכולנו יודעים את זה, ומצד שני, שהילדים, הנערים הללו, לפחות יקבלו גם הם את המרחבים המוגנים שלהם?

מאיר כהן: תודה רבה, חבר הכנסת בן גביר.

מיקי לוי: עוד שנייה אחת, בבקשה.

מיקי לוי: שר הרווחה, דקה אחת.

מיקי לוי: חבר הכנסת אזולאי.

מיקי לוי: תוכל להשיב על כולן יחד, כי אלו שאלות נוספות.

ינון אזולאי: אדוני השר, ברכות.

ינון אזולאי: לכולם אני אומר: תקופה קצרה, אצלך קשה לנו.

ינון אזולאי: האיחולים שלי הם שהממשלה תהיה קצרה ואתה תעבור לצד הנכון, וככה תוכל להיות הרבה זמן.

ינון אזולאי: לעניין: מעונות היום, כידוע צריך לפרסם את התבחינים שלהם.

ינון אזולאי: התבחינים נמצאים במשרד האוצר, מעונות היום נמצאים תחתיך.

ינון אזולאי: אני יודע שהתבחינים נמצאים, זה נאמר גם בוועדת הכספים, ואמרו שמחכים ששר האוצר יגיע.

ינון אזולאי: אני – – –

מאיר כהן: אתה מדבר על מעונות היום של אפס עד שלוש.

ינון אזולאי: מעונות היום של הילדים מגיל לידה – – –

מאיר כהן: אפס עד שלוש.

ינון אזולאי: לא אפס – לידה עד שלוש, ילד שנולד הוא כבר משהו, אז לידה עד שלוש.

מאיר כהן: אז אולי אני אחסוך לך את השאלה.

מאיר כהן: בהסכמים הקואליציוניים זה עבר למשרד החינוך ונכון היה להעביר את זה למשרד החינוך.

מאיר כהן: בבקשה.

ינון אזולאי: אין בעיה, אבל עדיין, במצב של עכשיו, עדיין אין העברה ויש תבחינים בשביל לקבל את הסבסוד.

ינון אזולאי: ולכן אני מבקש: בקשתי – זו לא שאלתי אלא בקשתי – היא שתדרוש מהאוצר שיפרסמו את התבחינים, כמו שהיה בשנה שעברה, אחרת בכל חודש זה גורם להורים להוציא כ-2,800 שקל עד שהם יהיו, בחודש אפריל או מאי.

ינון אזולאי: לכן זה צריך להיות עכשיו.

ינון אזולאי: אשמח אם תיענה לבקשתנו לפנות לאוצר.

ינון אזולאי: תודה.

מאיר כהן: אני אפנה לאוצר, ואם תעביר לי את בקשתך בכתב, היא תוגש ביום ראשון בפגישה שיש לי עם אנשי האוצר.

מאיר כהן: בשמחה גדולה.

מאיר כהן: אני גם רוצה להגיד משהו, שיהיה ברור.

מאיר כהן: חבר הכנסת בן צור, אני רוצה שתקשיב לי, גם אתה, חבר הכנסת ביטון – ברוך הבא.

מאיר כהן: אני רוצה דבר אחד שיהיה ברור: לא תיפגע שערה משערות ראשם של ילדים, ולא משנה איפה הם נמצאים.

מאיר כהן: שיהיה ברור.

מאיר כהן: כי אני יודע שיש איזה חשש – חבריא – – –

ינון אזולאי: של כולם.

ינון אזולאי: הילדים של כולם.

מאיר כהן: חבריא, לא יהיה דבר וחצי דבר, חס ושלום.

מאיר כהן: חס ושלום.

ינון אזולאי: אז למה אתה לא ראש ממשלה?

ינון אזולאי: למה אתה לא ראש הממשלה?

מאיר כהן: גם הוא.

מאיר כהן: תעזוב.

מאיר כהן: שאלו פה שתי שאלות נהדרות, גם חבר הכנסת בן גביר וגם אתה.

מאיר כהן: אז אני אומר, זה בפתח הדברים.

מאיר כהן: אתה מעביר מסמך, אנחנו יושבים על זה, ואני מעביר.

מאיר כהן: חבר הכנסת בן גביר, בתוך הסילבוס, בתוך תוכנית הלמידה בוודאי נמצא כל מה שאתה אמרת.

מאיר כהן: אני רוצה לשתף אותך ואתכם בדבר שאני צריך למצוא לו פתרון: המדריכים עוברים את ההכשרות, לצערי הרב, ולא ממשיכים לעבוד.

מאיר כהן: יש לנו מצוקה גדולה בגיוס מדריכים כאלה בגלל השכר השעתי שלהם.

מאיר כהן: אתה יודע כמה זה מורכב.

מאיר כהן: לגבי אלימות, אין דבר כזה.

מאיר כהן: אם הפרטים של המקרה יועברו, אז בוודאי שהתשובות צריכות להיות תוך שעה-שעתיים.

מאיר כהן: לא ועדת חקירה.

מאיר כהן: יש מפקח שייסע למקום, ישוחח עם הילדים, ישמע מה שהם אומרים, כי הם צד בעניין, ומייד נקבל פסיקה.

מאיר כהן: באשר לתוכנית הגדולה, בוודאי.

מאיר כהן: אם אתה חושב שאתה רוצה לראות את הסילבוס, הכול צריך להיות שקוף, אז נביא את הסילבוס לכאן.

מאיר כהן: נראה.

מאיר כהן: אם יש חברי כנסת שחושבים שיש עוד פן שצריך להעיר ולהוסיף לתוכנית הלימודים, תבוא עליהם הברכה.

מאיר כהן: אבל בשום פנים ואופן אין מקום שבו – בתוכנית הלמידה יש דבר אחד בולט: השיח עם החוסים, עם החניכים, עם התלמידים, לעולם לא יהיה על בסיס של אלימות.

מאיר כהן: זאת הפרה גסה של החוק.

מאיר כהן: תודה רבה, אדוני.

מאיר כהן: תודה רבה, אדוני היושב-ראש.

מיקי לוי: תודה רבה לשר הרווחה והשירותים החברתיים.

מיקי לוי: לפני שניגש לסעיף הבא, לנאום הבכורה של חבר הכנסת חיים ביטון – הודעה ליושבת-ראש הוועדה המסדרת חברת הכנסת עידית סילמן, בבקשה.

הוועדה המסדרת): היושב-ראש, חברי הכנסת, אבקש להודיע על חילופי אישים בוועדה הזמנית לענייני חוץ וביטחון, מטעם סיעת מרצ: חברת הכנסת מיכל רוזין תכהן כממלאת מקום קבועה בוועדה, במקום הפנוי לסיעה.

הוועדה המסדרת): בהצלחה, מיכל.

מיקי לוי: בהצלחה.

מיקי לוי: תודה רבה.

מיקי לוי: אני מתכבד להזמין לנאום בכורה את חבר הכנסת חיים ביטון.

מיקי לוי: יברך אותו חבר הכנסת אריה מכלוף דרעי.

מיקי לוי: בבקשה.

חיים ביטון: כבוד היושב-ראש, חבריי חברי הכנסת, השרים, בעומדי כאן בפניכם, מבקש לשאת את דבריי הראשונים ולהציג את עצמי, אינני יכול שלא להידרש לזכרו של אחד מחכמי ישראל המפורסמים בכל הזמנים, שמחר בלילה יציינו מאות אלפי יהודים את יום ההילולה שלו על קברו שבהר הזיתים שבירושלים.

חיים ביטון: כשנולדתי, בחרו הוריי לקרוא את שמי על שמו של אותו צדיק, רבי חיים בן עטר זצוק"ל, או כפי שהוא מוכר בעולם היהודים, אור החיים הקדוש, על שם חיבורו הקדוש על חמישה חומשי תורה – דבר שהשפיע רבות על מהלך חיי.

חיים ביטון: סיפורו של רבי חיים בן עטר הוא סיפורה של גולה יהודית שלמה.

חיים ביטון: הוא נולד לפני 325 שנה למשפחה יהודית עשירה ומקושרת במרוקו, עמל ושקד מקטנותו על לימוד התורה והקבלה, אך עקב תשוקתו לקדושת ארץ ישראל בחר לעזוב הכול ולעלות לארץ הקודש, עד שהגיע לירושלים.

חיים ביטון: מחר, הזוכים לעלות לציון הקדוש שלו בהר הזיתים יוכלו לראות את התגלמותו של כור ההיתוך היהודי התורני.

חיים ביטון: מכל גוני הקשת היהודית באים להשתטח על קברו; כולם לומדים את תורתו ומוצאים בה מחשבה יהודית אקטואלית גם לזמננו.

חיים ביטון: כבוד יושב-ראש התנועה הרב אריה דרעי, בשכונת שמואל הנביא שבאותה ירושלים עיר הקודש זכיתי גם אני להתחנך ולגדול בשנות השמונים, למשפחה בת עשרה אחים ואחיות שהתגוררה בחמימות ובאהבה בדירה בת שני חדרים.

חיים ביטון: לא רק שלא אמרנו: צר לי המקום, אלא שהוריי היקרים גם פתחו את דלתנו והכניסו אל תוך הבית הצפוף עוד אורחים ונזקקים, שחשו בביתנו כבביתם הראשון.

חיים ביטון: זהו היה השיעור הראשון שלמדנו.

חיים ביטון: כך החדירו הוריי היקרים את רוח הנתינה לאחר מבלי שאנו, הילדים, נרגיש שום חסר.

חיים ביטון: בימים ההם, שבהם להיות בן עדות המזרח היה כמעט שם גנאי, גדלתי אני אל תוך המהפכה שהחלו לחולל אז מרן הרב עובדיה יוסף, זכותו תגן עלינו, ואיש החזון והמעש הרב אריה דרעי, כך שבמשך שנות בגרותי חוויתי וחזיתי, צעד אחרי צעד, איך חזונם של גדולי הרוח והמעש הופך למציאות; מציאות שבה אני, כבן לעדות המזרח, עומד כאן כשווה בין שווים, שאינו מתדפק על דלתות אחרים.

חיים ביטון: יחד עם זאת, חזיתי את השינוי בחברה הישראלית, שבה הפכנו מקבוצות נפרדות שהגיעו מארצות שונות לקבוצה אחת, יותר ישראלית אך לצערי פחות מגובשת.

חיים ביטון: עדיין יש מאיתנו כאלו המתעקשים לשמר את פערי המעמדות ולהנציח את ההגמוניה הישנה והלא-רלוונטית.

חיים ביטון: חבריי חברי הכנסת, כשנבחרתי לתפקיד לא העליתי בדעתי כי עד שאעלה לדוכן הזה לנאום בכורה, יהיו שוב כאלה שינסו להחזיר את הגלגל לאחור, אל אותן שנות אופל של הדרה וקיפוח.

חיים ביטון: לרגעים נראה כאילו מישהו כאן איבד את ציר הזמן.

חיים ביטון: שני עשורים אחרי שכולם כבר הכו על חטא הקיפוח וההדרה של הציבור המסורתי ובני עדות המזרח, שוב חוזר הניגון המצמרר.

חיים ביטון: הינה, לנגד עינינו קמה קואליציית עוועים.

חיים ביטון: כמה מפלגות אשר ביניהן אין שום הסכמה אידיאולוגית; אנשים חובשי כיפה שעד אמש התהדרו בכתר נאמנות ארץ-ישראלית, יחד עם אלו שמגדירים את עצמם כפוסט-ציונים ופוסט-יהודים; פוליטיקאים שהדבר הראשון שהם עושים בתפקידם הוא להניף דגל התרסה לעיני כל העמים שבחוץ באים בברית אחת עם פוליטיקאים אחרים, שמתיימרים לדבר בשם היהדות שאותה הם שימרו לאחרונה במארבי מלחמה, אי שם לפני שנות דור.

חיים ביטון: והדבר הכי מצמרר – סלחו לי, חבריי – זו המחשבה שתלמידי ישיבות בעבר, חובשי כיפות קטנות בהווה, עשו להם רב.

חיים ביטון: אחרי שסילקו את לומדי התורה ונציגיהם מכל זיקה שלטונית, אחרי שבזו לזעקת מוריהם ורבניהם, ששבתו להם מול בתיהם, הם מצאו את הרב היחיד שמוכן לתמוך בהם, "רביי" רפורמי, שכל תנועתו ונציגותו הן מרידה במלכות השם בעולם.

חיים ביטון: ואני, כתלמיד שעומד על דעת רבו, לא יכול שלא להיזכר באותה זעקה של מרן הרב עובדיה יוסף, זכר צדיק וקדוש לברכה, שדיבר על אותם אנשים ועל אותה ברית.

חיים ביטון: דבריו הולכים ומתבהרים, לצערנו.

חיים ביטון: גם אז וגם היום הכול נעשה באצטלה של שינוי.

חיים ביטון: אז זו הייתה מפלגה, היום זה גוש.

חיים ביטון: הדבר היחיד שמאגד את רגבי הגוש הזה הוא אותו דבק מיושן של שנאה והדרה כלפי המסורת של הציבור החרדי והמסורתי, כזה שמוכן לפעול בכל דרך – לחקור, להפגין ולשלול זכויות מציבור שוחרי התורה ובני עדות המזרח.

חיים ביטון: מאז ומעולם, עוד מדור המדבר ולאורך ההיסטוריה של העם היהודי, התגלעו ויכוחים בתוך עמנו המיוחד.

חיים ביטון: המצב שאנו נמצאים בו כעת נראה חסר תקדים.

חיים ביטון: לכם, האוחזים זמנית בהגה השלטון, בא אני להודיע בשם הציבור ששלחני, וגם בשם אלו ששלחו את חלקכם וזועקים כעת את אותה הצעקה: אנו לא נרים ידיים.

חיים ביטון: נמשיך להילחם על כבוד הדת הנרמסת תחת גלגלי מרכבת הכלאיים שבניתם, ולזעוק את זעקת המוחלשים בעם ישראל, לא רק למען העתיד של הילדים שלנו אנו אלא גם למען העתיד היהודי של הילדים שלכם, שהרי כל ישראל ערבים זה לזה.

חיים ביטון: חבריי חברי הכנסת, מודה אני לריבון העולמים על שזיכני להיות חלק מתנועת ש"ס, שחרתה על דגלה את הדאגה למוחלשים ומעוטי היכולת, וגם את השמירה על המסורת וצביון הדת בעם ישראל.

חיים ביטון: עומד אני כאן, בענווה גמורה, אך גאה וזקוף, כשליחה של מועצת חכמי התורה ובראשם מנהיגנו גדול הדור מרן חכם שלום הכהן שליט"א.

חיים ביטון: רבות הפעמים שבהן זכיתי להיכנס לחדרו, בחרדת קודש, כשהוא מתפנה מלימודו הבלתי-פוסק ומסביר, בדרך ובנעימות השייכות רק לו, את הכלל הבסיסי שאמור לשנן וליישם כל שליח ציבור: "כמדומין אתם ששררה אני נותן לכם?

חיים ביטון: עבדות אני נותן לכם".

חיים ביטון: ומזהירני: וכל מעשיך יהיו לשם שמיים.

חיים ביטון: מתפלל אני לבורא בכל יום שאזכה ליישם זאת ושלא תיפול תקלה תחת ידי.

חיים ביטון: ב-20 השנים האחרונות פעלתי כשליח ציבור בשדה החינוך, שם למדתי את חשיבות חינוך ילדי ישראל.

חיים ביטון: אבקש מכאן, מעל במה מכובדת זו, להעביר את הכרת תודתי לרב יצחק דוד גרוסמן, שממנו זכיתי ללמוד מקרוב אהבת ישראל מהי, ולרשת מוסדות "מגדל אור", שבה כיהנתי כמנכ"ל מוסדות החינוך במשך כ-13 שנה בעיר הנהדרת מגדל העמק.

חיים ביטון: בתפקידי אז הכרתי נשמות ילדים פצועות וחבולות, מבתים שבהם הפגיעה וההרס או הסביבה הלא-תומכת גרמו למציאותם.

חיים ביטון: זכיתי לקדם את הטיפול בתלמידים מתמודדים אלו.

חיים ביטון: שימשתי גם כחבר מועצת העיר, וכך גם הכרתי לעומק את השטח הפריפריאלי ואת קשיי הציבור והפרט, שהרי צורכי עמך מרובים.

חיים ביטון: בשנים האחרונות זכיתי להמשיך בדרך זו ולשמש כמנכ"ל רשת בני יוסף, אשר מחנכת למעלה מ-56,000 ילדים בדרך ישראל, אך בלי לוותר על לימודי הליבה והמיצ"ב, כהוראת מרן זצוק"ל.

חיים ביטון: בכהונתי בכנסת אני מתכוון להיות שליח לילדי ישראל בכלל ולמוחלשים בפרט.

חיים ביטון: אשקיע, בעזרת השם, את מרב מאמציי לתקן את העוולות בתקצוב החינוך החרדי.

חיים ביטון: אפעל, בעזרת השם, בוועדות להכניס את תקציבי החינוך החרדי בכללותו לבסיס התקציב, ולהראות את יופייה של מערכת החינוך החרדי בתפארתה, ולא כפי שחלק מהיושבים בבית זה מנסים להציג אותה – כחלשה, בעיקר מחוסר היכרותם אותה.

חיים ביטון: כבוד היושב-ראש, את החלק הזה של נאומי אבקש לייחד להכרת תודה עמוקה לאדם שהשפיע על אישיותי הפרטית והציבורית כבר מעומדי על דעתי, כמו גם על רבים אחרים, יושב-ראש תנועת ש"ס הרב אריה דרעי, שלפני כתשע שנים נקראתי על ידו לדגל ומוניתי לשרת בתפקיד מנכ"ל תנועת ש"ס, ובהמשך גם מנכ"ל רשת החינוך בני יוסף, וכעת לשרת בבית זה.

חיים ביטון: בשנים אלו, עת שהיתי רבות במחיצתו, למדתי על מנהיג חד וישר, הדבק במטרה ללא פשרות, שבראש מעייניו הדאגה לאחר ולמוחלש ובעיקר לחינוך ילדי ישראל.

חיים ביטון: בתקופה שבה המילה הפכה לדבר שאין בו חובה – ואפילו כמעט להמלצה – עומד הוא כמגדלור יחיד עם נאמנות למילה, דבר שכבר אינו בנמצא, לצערנו, במחוזותינו.

חיים ביטון: אני נושא תפילה לריבון העולמים למען עם ישראל, כי יאריך ימים על ממלכתו וירווה נחת מאיתנו וממשפחתו.

חיים ביטון: בסיום דבריי אבקש להודות לאשתי היקרה יהודית, הנמצאת עימנו, על כך שהיא פועלת ללא לאות מאז הכירי אותה להצלחתי, בבחינת: באשר תלך – אלך, ואינה פוסחת על שום דבר אשר אפשר לבוא ולעזור בו, בבחינת עזרה לעם ישראל.

חיים ביטון: אני מודה גם לאבי, שמברכותיו אני שואב את הכוח, לאימי, הנמצאת עימנו כאן, הלביאה של המשפחה ושל כל הסביבה, שממנה שאבתי ולמדתי להכיר מה זה לדאוג לאחר; לחמי ולחמותי, שנמצאת עימנו כאן, בת ונצר לניצולי השואה, אשר עזבו, היא והוא עם משפחתם, את ארצות הברית, על כל הנוחות הנמצאת שם, כדי לגדל את ילדיהם בארץ הקודש.

חיים ביטון: בסיום, כפי שפתחתי, אגיד כמה מילים מתפילתו של אור החיים הקדוש החרותה על מצבתו, הניצבת בהר הזיתים אל מול הכותל המערבי, שריד בית מקדשנו.

חיים ביטון: תפילתו מתייחסת אך ורק – וזו תפילתו היחידה שהעביר לנו החיד"א על כך – לבקשה מהקדוש ברוך הוא לסיים את גאולתנו ולהביא לנו את משיח צדקנו.

חיים ביטון: תודה רבה.

מיקי לוי: תודה רבה לחבר הכנסת חיים ביטון.

מיקי לוי: בהצלחה, יישר כוח.

אריה מכלוף דרעי: אדוני היושב-ראש, מכובדי השר, חברי הכנסת, משפחת ביטון היקרה, האמת, בדרך כלל כשבאים לברך חבר כנסת חדש, טירון, אז יש מנהג טוב שנהגה הכנסת שעולה מישהו עם קצת יותר ניסיון ומברך אותו, כדי לעודד אותו, לחזק אותו, קצת ליטופים.

אריה מכלוף דרעי: קשה לעשות את זה לחיים, הוא כבר מוותיקי התנועה, אי-אפשר להגיד עליו – אומנם בכנסת הוא חדש, אבל שמעתם מקצת מהפעילות שלו, ארוכת השנים.

אריה מכלוף דרעי: אז קודם כול, יש לך פה מתנה שלא ציפית.

אריה מכלוף דרעי: פה ביציע – הכול מהקדוש ברוך הוא, לא מתוכנן – נמצאת המנהלת המסורה שלנו, גב' שושנה משיח, עם 25 תלמידות מבית הספר של רשת מעיין החינוך בפתח תקווה.

אריה מכלוף דרעי: ברוכות הבאות.

אריה מכלוף דרעי: חיים, הינה יש לך כבר מתנה טובה.

אריה מכלוף דרעי: אתן משתתפות בישיבת מליאת הכנסת, בנאום בכורה של המנכ"ל של הרשת במשך שנים ארוכות, וברוך השם הצליח באמת להעלות את הרשת, להבריא את הרשת, להעלות אותה לפסים מיוחדים, גם בכמות וגם באיכות, גם בניהול.

אריה מכלוף דרעי: היא הפכה להיות סמל של ניהול.

אריה מכלוף דרעי: תענוג, כשאני פוגש שרים או פוגש פקידים ממשרדי ממשלה, כמה הם משבחים, ברוך השם, את הרשת, את רמת הלימודים, את הניהול, את השקיפות, וזה הרבה הרבה מאוד בזכות חיים והצוות שנכנס לשם, ובאמת יישר כוח גדול.

אריה מכלוף דרעי: אור החיים הקדוש, רבי חיים בן עטר, וגם זה – משום מה, הנאום שלך התעכב, חלק באשמתי, אבל עוד פעם, הכול מהקדוש ברוך הוא: מחר בלילה ההילולה של אור החיים הקדוש, שאתה קרוי על שמו.

אריה מכלוף דרעי: אתה כל שנה מקפיד לעשות הילולה גדולה ומקפיד בכל מוצאי שבת לתת שיעור באור החיים הקדוש, אז יצא שבשבוע של ההילולה של אור החיים הקדוש אתה עלית כאן לנאום בכורה.

אריה מכלוף דרעי: אדוני היושב-ראש, אני מנצל את הדבר הזה למשהו שכואב לי מאוד.

אריה מכלוף דרעי: אור החיים הקדוש באמת זה דבר לפלא: יהודי שעלה ממרוקו, ונפטר בגיל צעיר – 45, 47, 43, תלוי.

אריה מכלוף דרעי: הוא היה שנתיים בסך הכול בארץ ישראל, בירושלים, היה בליבורנו קצת, להדפיס את הספרים שלו.

אריה מכלוף דרעי: זה פלא שאי-אפשר להסביר אותו, איך הוא התקבל בכל קצוות עם ישראל.

אריה מכלוף דרעי: אצל החסידים שבת בלי אור החיים זה לא שייך.

גם אצל – – –

אריה מכלוף דרעי: לא, דקה, אני מגיע לליטאים.

אריה מכלוף דרעי: אני אגיע.

אריה מכלוף דרעי: קודם כול, חייבים לומר, אין ספק שהבעל שם טוב ותלמידיו, התחילו עם הסיפור של אור החיים הקדוש.

אריה מכלוף דרעי: הם דחפו את זה.

אריה מכלוף דרעי: כמובן שאין יהודי היום שלא עובר בפרשה על אור החיים הקדוש.

אריה מכלוף דרעי: זה הפך ממש להיות פלא שבפלאים, הדבר הזה.

אריה מכלוף דרעי: ביום שישי יש את ההילולה, וזכינו, שלמרות שלצערנו הרב הר הזיתים – מי שזוכר, במלחמת השחרור, במלחמת ששת הימים כמה הירדנים פגעו בהר הזיתים, עד שהם הגיעו למצבה של אור החיים הקדוש, ושם הטרקטורים התהפכו להם כמה פעמים והם לא הצליחו להמשיך.

אריה מכלוף דרעי: תשימו לב, עד שם – אור החיים זה כמעט השורה האחרונה של הקברים; אומנם שחזרו, ברוך השם, בשנים האחרונות.

אריה מכלוף דרעי: להילולה הזאת בכל שנה מגיעים עשרות אלפי אנשים.

אריה מכלוף דרעי: רואים שמה מתפללים, רואים שם ניסים ונפלאות.

אריה מכלוף דרעי: בשנה שעברה, בגלל הקורונה, לצערנו הרב לא הייתה עלייה, כמו שלא היה בכלל, גם לא במירון.

אריה מכלוף דרעי: אבל השנה, שכבר ברוך השם – וזה מקום פתוח, זה לא איזה מבנה – לא מתאפשר לעשות הילולה.

אריה מכלוף דרעי: מצד אחד המשטרה דורשת תנאי בטיחות, וכולנו מבינים שבסוף זה מיתרגם לכסף.

אריה מכלוף דרעי: אני לא מאשים אף אחד – לא הצליחו לארגן כסף.

אריה מכלוף דרעי: המשרדים הרלוונטיים – המשרד לענייני ירושלים, עיריית ירושלים, אחרים, כל מי שהיה נוהג לתקצב, עכשיו צריכים לתקצב את זה כפול, משרד הדתות, חילופים, לא חילופים, אין תקציב מדינה, כן תקציב מדינה – המציאות בפועל היא שבינתיים נכון לרגע זה אין הילולה.

אריה מכלוף דרעי: לאנשים לא יתאפשר לעלות לקבר אור החיים הקדוש.

אריה מכלוף דרעי: היום ראיתי בתקשורת שכבר מתארגנים אנשים, עמך ישראל.

אריה מכלוף דרעי: הקימו מוקד לתרומות, תקשיבו טוב, לאסוף כסף כדי לשלם על זה, בטיחות, כדי שהמשטרה תאשר.

אריה מכלוף דרעי: אני לא חושב שזה מכובד למדינת ישראל, אני לא חושב שזה מכובד.

אריה מכלוף דרעי: אני לא יודע אם אפשר עוד לפעול, למצוא איזה פתרון: השר לענייני ירושלים אלקין, שלא נמצא כאן, שר הדתות כהנא, ראש עיריית ירושלים.

אלקין עסוק בדברים אחרים.

אריה מכלוף דרעי: בסדר.

אריה מכלוף דרעי: אני אומר, בכל זאת, זה משהו של כלל ישראל, זה משהו שאי-אפשר להגיד: בואו נדחה את זה לשבוע הבא; לא עשינו את זה השבוע, נעשה את זה בשבוע הבא.

אריה מכלוף דרעי: אם זה לא יהיה ביום שישי – אני לא רוצה לחשוב לעצמי על הצער הנוראי של אלפי אלפי אנשים שרגילים כל שנה לעלות ולא יעלו השנה, בגלל מגבלות תקציב.

אריה מכלוף דרעי: חבל.

אריה מכלוף דרעי: אני העליתי תוך כדי – חיים, אולי זו הזכות שלך, בזכות הנאום שלך שתהיה זכות של אור החיים הקדוש.

אריה מכלוף דרעי: אבל אם כבר אנחנו מדברים על אור החיים, אז אני אגיד עוד משהו.

אריה מכלוף דרעי: אדוני היושב-ראש, אמרת לי שגם לך יש קשר לאור החיים הקדוש, אז אני אספר לכם.

אריה מכלוף דרעי: אתם יודעים, כתוב, אפילו ספר תורה שבהיכל צריך מזל.

אריה מכלוף דרעי: אמרה ידועה.

אריה מכלוף דרעי: מה הפירוש של זה?

אריה מכלוף דרעי: יש בזה הרבה פירושים.

אריה מכלוף דרעי: חכמי מרוקו, משום מה, גם הם צריכים מזל.

אריה מכלוף דרעי: יש הרי עשרות אלפי כתבי יד של חכמי מרוקו, שלצערנו הרב לא הובאו לדפוס.

אריה מכלוף דרעי: אומנם בשנים האחרונות יש הרבה פעילות להביא לדפוס, אבל עדיין אנחנו יודעים שטמונים במרוקו עשרות אלפי כתבי יד בכל מקצועות התורה.

אריה מכלוף דרעי: רק שתבינו, אור החיים הקדוש, שכולם מהללים ומשבחים, כשהוא עלה ממרוקו לארץ ישראל, כדי להדפיס את הספרים שלו בליבורנו הוא בא לבית הדין הגדול שהיה במרוקו, בפאס – זו הייתה עיר הבירה אז והיה שם בית הדין הגדול, עם הרב וידאל הצרפתי ואחרים.

אריה מכלוף דרעי: הוא ביקש המלצה, כדי – מי יכיר אותו?

אריה מכלוף דרעי: אברך צעיר שבא להדפיס ספרים על התורה, מי יתרום לו, מי ידפיס לו, מי יקבל אותו בירושלים?

אריה מכלוף דרעי: הוא ביקש המלצה.

אריה מכלוף דרעי: תראו מה הגדלות של חכמי מרוקו ואיפה – אנחנו כל כך לא יודעים את ההיסטוריה הזאת.

אריה מכלוף דרעי: היה ויכוח שלם, לא חלילה וחס בשביל התואר שלו; הוא רצה שכדי שיעריכו את הספרים שלו, יכתבו לו "החכם השלם".

אריה מכלוף דרעי: היום אם אתה כותב פחות מ"שר התורה" או מ"מרן", נפגעים אנשים.

אריה מכלוף דרעי: לא רצו לכתוב לו "החכם השלם".

אריה מכלוף דרעי: היה ויכוח שלם בבית הדין: למה "החכם השלם"?

אריה מכלוף דרעי: "החכם" מספיק, למה "השלם"?

אריה מכלוף דרעי: יש יותר חכמים.

אריה מכלוף דרעי: הם דקדקו על כל פסיק, והיה דיון שלם.

אריה מכלוף דרעי: זה שם בפנקס הקהילה של בית הדין בפאס, מי שרוצה לראות את זה, זה נמצא.

אריה מכלוף דרעי: ראיתי את זה בספר שההדיר רב אחד.

אריה מכלוף דרעי: זה מדהים לראות את הוויכוח ביניהם.

אריה מכלוף דרעי: רבותיי, תבינו, אור החיים הקדוש, שכל עם ישראל – אחד מחכמי מרוקו בבית הדין; זה רק להבין מה זה המורשת של חכמי מרוקו, ומה לצערי עדיין הפסדנו ועדיין לא זכינו לגלות, כל האוצרות הללו של הדברים.

אריה מכלוף דרעי: אז חיים, אני לא רוצה להתחיל לשבח ולפאר כיוון שאני רוצה שתמשיך לעבוד.

אריה מכלוף דרעי: אתה עדיין לא במחצית העבודה.

אריה מכלוף דרעי: ברוך השם, אתה בדרך הסלולה העולה.

אריה מכלוף דרעי: אני בטוח שתתרום את התרומה הייחודית בנושא החינוך, שהתמחית בזה, כאן בכנסת.

אריה מכלוף דרעי: תמשיך להיות השליח של החינוך של ילדי ישראל, כמו שאמרת, לדאוג לזכויות, לתקצוב, לכל הדברים שמגיעים, ובנוסף, בעזרת השם, עוד תפקידים אחרים מיועדים לך בהמשך.

אריה מכלוף דרעי: אין לי ספק שהניסיון שלך, הכישורים שלך, האישיות שלך והתרומה שלך עוד יבואו לידי ביטוי.

אריה מכלוף דרעי: ובעיקר אני רוצה לברך את משפחתך, את האימא היקרה, את האישה, את חמותך, שיקוים בכם "כל היום חונן ומלוה וזרעו לברכה", שתראו נחת מכל יוצאי חלציכם, שתיהנו.

אריה מכלוף דרעי: אל תבנו על זה שבגלל האופוזיציה הוא יהיה יותר; אנחנו נדאג שגם באופוזיציה, בעזרת השם, נעבוד קשה מאוד.

אריה מכלוף דרעי: ולא להרבה זמן, לא להרבה זמן; אני מקווה שזה לא ייקח הרבה זמן.

אריה מכלוף דרעי: אבל חיים הוא נציג ציבור, ובעזרת השם בשבתות הוא יהיה בבית.

אריה מכלוף דרעי: כל השבוע אנחנו עובדים.

אריה מכלוף דרעי: אז עלה והצלח, ושנראה ממך הרבה נחת.

קריאה: אמן.

מיקי לוי: תודה רבה לחבר הכנסת דרעי.

מיקי לוי: תם סדר-היום.

מיקי לוי: הישיבה הבאה תתקיים ביום שני, י"ח בתמוז התשפ"א, 28 ביוני 2021, בשעה 16:00.

מיקי לוי: ישיבה זו נעולה.